hotchpotch/miracl-hf-unified huggingface dataset:
ওয়াশিংটন, ডি.সি.
ওয়াশিংটন, ডি.সি. (ডিস্ট্রিক্ট অফ কলাম্বিয়া) মার্কিন যুক্তরাষ্ট্রের রাজধানী।
টমাস ল নামক একজন বৃটিশ ছিলেন ওয়াশিংটন, ডি.সি. শহরের প্রতিষ্ঠাকালীন সময়ের প্রধান বিনিয়োগকারী। টমাস ল ছিলেন ইস্ট ইন্ডিয়া কোম্পানির একজন কর্মকর্তা। তিনি বাংলায় ইস্ট ইন্ডিয়া কোম্পানির চিরস্থায়ী বন্দোবস্ত বাস্তবায়নের অন্যতম কারিগর। তিনি ভারতে চাকরি করে প্রায় ₤৫০,০০০ থেকে ₤১০০,০০০ মূল্যের সম্পত্তির মালিক হন।
অভিযোগ রয়েছে বাংলার জমিদারদের কাছ থেকে ঘুষ ও দুর্নীতির মাধ্যমে অবৈধ উপায়ে তিনি এই বিপুল সম্পদ উপার্জন করেন। ইংল্যান্ডে ফিরে গেলে অবৈধ সম্পদ হিসাবে আটক হওয়ার ভয়ে তিনি আমেরিকা পারি দেন এবং ওয়াশিংটন, ডি.সি. শহরে স্থায়ী হন। তিনি তার এই বিপুল সম্পদ আমেরিকার নতুন রাজধানী শহরের উন্নতিতে বিনিয়োগ করেন।
পানামা
পানামা উত্তর আমেরিকা মহাদেশের দক্ষিণাংশের একটি রাষ্ট্র। উত্তর ও দক্ষিণ আমেরিকার সংযোগস্থলে অবস্থিত এই দেশটি পূর্বে কলম্বিয়ার অধীন ছিল। পানামার রাজধানীর নাম পানামা সিটি। পানামাতে আটলান্টিক মহাসাগর ও প্রশান্ত মহাসাগর এর সংযোগকারী পানামা খাল অবস্থিত।
কোটি
কোটি (ইংরেজি: Crore) ভারতীয় উপমহাদেশে ব্যবহৃত একটি সংখ্যাবাচক শব্দ। ১ কোটি হল ১,০০,০০,০০০ বা ১০০ লাখ এর সমান। অনেক সময় এটিকে "ক্রোর" ও বলা হয়ে থাকে। ইরানেও কিছুদিন পূর্বে পর্যন্ত এর প্রচলন ছিল। তবে ইরানী কোটি (ফার্সি ভাষায়کرور (Korur) ) ৫ লাখ বা ৫,০০,০০০ এর সমান।
কোটি অন্য অর্থে পদ বা স্থান বোঝায়, যেমন "উচ্চকোটি" নির্দেশ করে উচ্চপদস্থ বা উচ্চস্থানীয়, যার ইংরেজি সমার্থক হবে high ranking. আরেকটি উদাহরণ, হিন্দুধর্মে দেবতার সংখ্যা তেত্রিশ কোটি নিয়ে প্রচলিত কিন্তু ভ্রান্ত ধারণা হল ৩৩,০০,০০,০০০ টি দেবতা, কিন্তু এর প্রকৃত অর্থ হল তেত্রিশজন পদাধিকারী দেবতা।
লাখ
লাখ বা লক্ষ ভারতীয় উপমহাদেশে ব্যবহৃত একটি সংখ্যাবাচক শব্দ।
১ লাখ = ১০০ হাজার (১০০,০০০)।
ভারতীয় সংখ্যা গণনা পদ্ধতিতে ১ লাখ লেখা হয় ১,০০,০০০ এভাবে।
এর বৈজ্ঞানিক রূপ হল ১০।
এই এককটি বাংলাদেশ, ভারত, পাকিস্তান, মায়ানমার, নেপাল ও শ্রীলঙ্কাতে ব্যাপকভাবে ব্যবহৃত হয়।
"লাখ" কথাটি সম্ভবত পালি লক্ষ থেকে এসেছে।
নিযুত
নিযুত ভারতীয় উপমহাদেশে ব্যবহৃত একটি সংখ্যাবাচক শব্দ। ১ নিযুত হল ১০,০০,০০০ (এক এর পিঠে ছটি শূণ্য, অর্থাৎ ১০) বা ১০ লাখ বা ১/১০ কোটি অর্থাৎ ইংরেজি এক মিলিয়ন সমান। বিজ্ঞানের পরিভাষায় একে ১০ লেখা হয়। ভৌত একক হিসেবে একে প্রকাশ করার জন্য মেগা ব্যবহার করা হয়।
১০০০ (সংখ্যা)
১০০০ বা ১,০০০ (এক হাজার) ৯৯৯-এর পর এবং ১০০১-এর আগের একটি স্বাভাবিক সংখ্যা। একে "হাজার" বা "সহস্র" দ্বারা ভারতীয় উপমহাদেশে বোঝানো হয়। ১ হাজার হল ১,০০০ বা ১/১০০ লাখ।
যোজন
যোজন প্রাচীন ভারতের দূরত্বের একক। রামায়ণ অনুসারে পুষ্পক রথে চড়ে রাবণ ও লাফ দিয়ে হনুমান শত যোজন বিস্তৃত সাগর পার হয়ে লঙ্কায় পৌঁছেছিল।
বিষ্ণুপুরান এর ষষ্ঠ খন্ডের প্রথম অধ্যয়ে বলা হয়েছে-
১০ পরমানু= ১ পরাসুক্ষ্ম;
১০ পরাসুক্ষ্ম= ১ ত্রসরেনু;
১০ ত্রসরেনু= ১ মহীরজ;
১০ মহীরজ= ১ বালাগ্র;
১০ বালাগ্র= ১ লিক্ষা;
১০ লিক্ষা = ১ যুক;
১০ যুক= ১ যবোদর;
১০ যবোদর= ১ যব;
১০ যব = ১ অঙ্গুলি(প্রায় ৩/৪ ইঞ্চি);
৬ অঙ্গুলি= ১ পদ;
২ পদ = ১ বিতস্তি;
২ বিতস্তি = ১ হস্ত;
৪ হস্ত = এ ধনু; (১ দন্দ অথবা পৌরুষ অথবা নারীকা= ৬ ফুট; ১হস্ত=১.৫ফুট);
২০০০ ধনু= ১ গব্যুতি = ১২০০০ ফুট;
৪ গব্যুতি= ১ যোজন= ৯.০৯ মাইল
১ যোজন = ১২.৩ কিলোমিটার
লাক্ষা
গালা বা লাক্ষা একধরনের প্রাণীজাত পদার্থ যার প্লাস্টিকের মত ধর্ম আছে। গাছের ডালে স্ত্রী লাক্ষাকীটের (Coccus lacca) ক্ষরিত আঠালো নির্যাসকে জৈব দ্রাবক দ্বারা শুদ্ধ করে লাক্ষা প্রস্তুত হয়। একে গলিয়ে ছাচে ঢালাই করা যায় (thermoplastic)। কঠিন গালা কমলা/খয়েরী রঙের ভঙ্গুর পদার্থ। এটি ভক্ষণ করলে কোন ক্ষতি হয় না তাই খাবার ঔষধ বা লজেন্চুষে দেওয়া যায় (food additive E number E904)।প্রাচীন ভারতে লাক্ষা ব্যবহারের বিখ্যাত উদাহরণ মহাভারতের জতুগৃহ- একটি সুরম্য প্রাসাদ যা দাহ্য মোম ও গালা দিয়ে তৈরি করা হয়েছিল।
গন্ধরস
গন্ধরস () একরকম সুগন্ধী রজন। আফ্রিকার কমিফোরা মাইরা (Commiphora myrrha), ভারতীয় কমিফোরা এরিথ্রিয়া (Commiphora erythraea/East Indian myrrh), কমিফোরা ওপোবালসাম (Commiphora opobalsamum) and বালসামোডেনদ্রন কুয়া (Balsamodendron kua) বৃক্ষের আঠাল রস জমাট বেঁধে তৈরি হয়। মূল গন্ধরস আরব ও আফ্রিকার একটি গাছের থেকে পাওয়া যায়। গন্ধরসের মূল উপাদান রজন, আঠা এবং এক ধরনের তৈলাক্ত নির্যাস, যার গন্ধ গন্ধরসের সুগন্ধের উৎস। এটির স্বাদ তিক্ত ও কষা। এর রঙ হলদেটে-বাদামী থেকে লালচে-বাদামী হতে পারে। প্রাচীনকালে সুগন্ধীর একটি উপাদান হিসেবে গন্ধরসের কদর ছিল। বাইবেলের Psalms 45:8 এবং Song 4:14-এ এর উল্লেখ আছে। যিশুখ্রিস্টকে তিন জ্ঞানী যে তিনটি উপহার দেন, তার একটি ছিল গন্ধরস। গন্ধরস আগে টনিক হিসেবেও ব্যবহৃত হত। বর্তমানে এটি জীবাণুনাশক হিসেবে মাউথওয়াশ বা কুলকুচি করার তরলে এবং টুথপেস্টে ব্যবহার করা হয়।
রাবার
টানলে লম্বা হয় ("ইলাস্টিক") এমন কয়েকটি নরম পদার্থ।
প্রাকৃতিক রাবার হল রাবার গাছ (Hevea brasiliensis) বা একই পরিবারের (ইউফর্বিয়েসি Euphorbiaceae) এবং ডুমুর (fig) পরিবারের কয়েকটি গাছের জমাট বাঁধা তরুক্ষীর (latex)
রাসায়নিকভাবে রাবার হল বহু আইসোপ্রিন (isoprene) একক জুড়ে তৈরি দীর্ঘ জৈব পলিমার।
টেরাকোটা
টেরাকোটা একটি লাতিন শব্দ: 'টেরা' অর্থ মাটি, আর 'কোটা' অর্থ পোড়ানো। মানুষের ব্যবহার্য পোড়ামাটির তৈরি সকল রকমের দ্রব্য টেরাকোটা নামে পরিচিত। আঠালো মাটির সঙ্গে খড়কুটো, তুষ প্রভৃতি মিশিয়ে কাদামাটি প্রস্তুত করা হয়। সেই মাটি থেকে মূর্তি, দৃশ্যাবলি তৈরি করে রোদে শুকিয়ে আগুনে পুড়িয়ে টেরাকোটা ভাস্কর্য তৈরি করা হয়।
মানবসভ্যতার বিকাশকাল হতে পোড়ামাটির ভাস্কর্যের ব্যবহার পরিলক্ষিত হচ্ছে। সুমেরীয় সভ্যতা, ব্যাবীলনীয় সভ্যতা, মায়া সভ্যতায় এই শিল্পের প্রচলন ছিল।পশ্চিমবঙ্গ ও বাংলাদেশে মৌর্য সাম্রাজ্য, গুপ্ত সাম্রাজ্য-এর বহু টেরাকোটার নিদর্শন পাওয়া গেছে।পশ্চিমবঙ্গের বাঁকুড়া জেলার বিষ্ণুপুর শহর "টেরাকোটা " শিল্পের জন্য বিখ্যাত।
ভারতবর্ষের সিন্ধু নদীর তীরে খ্রিষ্টপূর্ব ৫০০০ বৎসর বা তার আগে বিকশিত সিন্ধু সভ্যতায় প্রচুর টেরাকোটার নিদর্শন পাওয়া গেছে। এই সব নিদর্শেনের মধ্যে রয়েছে নানা ধরনের পাত্র, দেবদেবীর মূর্তি, স্বস্তিকা চিহ্ন ইত্যাদি। খ্রিষ্টপূর্ব ৪৫০ অব্দের দিকে বাংলাদেশের উয়ারী-বটেশ্বর অঞ্চলে বিকশিত সভ্যতায় এই জাতীয় নমুনা পাওয়া গেছে। এই বিচারে বলা হয়, বহু আগে থেকেই বাংলাদেশের শিল্পীরা টেরাকোটা তৈরির কৌশল শিখেছিল। চতুর্দশ শতাব্দীর প্রাক কালে ইউরোপ এবং কলম্বিয়ান জনগোষ্ঠীর কাছে টেরাকোটা শুধু মাত্র সিরামিক হিসাবেই পরিচিত ছিল। প্রাচীন কালে এই পদ্ধতিতে নানাধরনের পাত্র, তাবিজ, ইট তৈরি করা হতো। যখন মহেঞ্জোদাড়ো (খৃষ্ট-পূর্ব ৩০০০-১৫০০) নগর-বসতি আবিষ্কৃত হয়,তখন ওখান থেকে কিছু পোড়া মাটির নারী দেহ ফলক খুঁজে পান খননকারীরা !দিনাজপুরের কান্তজীর মন্দিরে টেরাকোটার অসংখ্য নিদর্শন পাওয়া গিয়েছে। বাংলাদেশের মন্দিরের গাত্র অলঙ্করণের জন্য একসময় টেরাকোটা অপরিহার্য উপকরণ ছিল। এই সূত্রে মসজিদেও টেরাকোটা ব্যবহৃত হয়েছে।
প্রথমে কাদা দিয়ে কোনো অবয়ব তৈরি করা হয় তারপর রৌদ্রে শুকানো হয় এবং পরে তা আগুনে পুড়িয়ে মজবুত করা হয়। এই পদ্ধতিতে মাটির ফলকে কোনো শিল্পকর্ম উপস্থান করলে, তখন তাকে টেরাকোটা বলা হয়। মূলত টেরাকোটা সাংসরিক কাজে ব্যবহারের জন্য তৈরি করা হয়। গৃহাদি অলঙ্করণ বা কোনো শৈল্পিক প্রদর্শনের জন্য টেরাকোটা তৈরি করা হয়। কিছু কুশলী শিল্পীরা টেরাকোটা তৈরি করে থাকেন।
বাগদাদ
বাগদাদ (ইংরেজি: Baghdad (, "", )০ মধ্যপ্রাচ্যের রাষ্ট্র ইরাকের রাজধানী। ২০১১ সালের হিসেবে বাগদাদের জনসংখ্যা প্রায় ৭,২১৬,০৪০ জন।
কুয়েত
কুয়েত রাজ্য একটি ছোট তেল সমৃদ্ধ, দক্ষিণে সৌদি আরব ও উত্তরে ইরাক বেষ্টিত রাজতান্ত্রিক রাষ্ট্র। রাজধানীর নাম কুয়েত সিটি।
কুয়েত দক্ষিণ-পশ্চিম এশিয়ায় পারস্য উপসাগরের তীরে, ইরাক এবং সৌদি আরবের মাঝখানে অবস্থিত।
আদর্শ আরবি ভাষা কুয়েতের সরকারি ভাষা। আদর্শ আরবি ভাষাটি ধ্রুপদী আরবি ভাষার একটি আধুনিকায়িত রূপ। ধর্মীয় আচার-অনুষ্ঠানে এখনও ধ্রুপদী আরবি ব্যবহৃত হয়। অন্যান্য সমস্ত আনুষ্ঠানিক কাজকর্ম, শিক্ষা ও গণমাধ্যমে আদর্শ আরবি ভাষা ব্যবহৃত হয়। কুয়েতের জনগণের প্রায় ৮৫% ভাব মৌখিক আদান-প্রদানের জন্য উপসাগরীয় আরবি ভাষা ব্যবহার করেন। এছাড়া দক্ষিণী আরবি ভাষা মেহরিতেও কিছু কুয়েতি কথা বলেন। বিদেশী ভাষা হিসেবে ইংরেজি ভাষা বহুল প্রচলিত। ইংরেজিতে বেতার-টিভির অনুষ্ঠান সম্প্রচার করা হয়।
মাদিনাত আল-কুয়েত
মাদিনাত আল-কুয়েত () মধ্যপ্রাচ্যের রাষ্ট্র কুয়েতের রাজধানী।
গ্রেগরীয় বর্ষপঞ্জী
গ্রেগরীয় বর্ষপঞ্জী, গ্রেগোরিয়ান বর্ষপঞ্জী, পাশ্চাত্য বর্ষপঞ্জী, ইংরেজি বর্ষপঞ্জি বা খ্রিস্টাব্দ হল আন্তর্জাতিকভাবে প্রায় সর্বত্র স্বীকৃত বর্ষপঞ্জী। ১৫৮২ সালের ২৪ ফেব্রুয়ারি পোপ ত্রয়োদশ গ্রোগোরির এক আদেশানুসারে এই বর্ষপঞ্জীর প্রচলন ঘটে। সেই বছর কিছু মুষ্টিমেয় রোমান ক্যাথলিক দেশ গ্রেগোরিয় বর্ষপঞ্জী গ্রহণ করে এবং পরবর্তীকালে ক্রমশ অন্যান্য দেশসমূহেও এটি গৃহীত হয়।
পোপ ত্রয়োদশ গ্রেগরি কর্তৃক বর্ষপঞ্জী সংস্কারের প্রয়োজনীয়তা ছিল কারণ পূর্ববর্তী জুলিয়ান বর্ষপঞ্জীর গণনা অনুসারে একটি মহাবিষুব থেকে আরেকটি মহাবিষুব পর্যন্ত সময়কাল ধরা হয়েছিল ৩৬৫.২৫ দিন, যা প্রকৃত সময়কাল থেকে প্রায় ১১ মিনিট কম। এই ১১ মিনিটের পার্থক্যের ফলে প্রতি ৪০০ বছর অন্তর মূল ঋতু থেকে জুলিয়ান বর্ষপঞ্জীর প্রায় তিন দিনের ব্যবধান ঘটত। পোপ ত্রয়োদশ গ্রেগরির সময়ে এই ব্যবধান ক্রমশ বেড়ে দাঁড়িয়েছিল ১০ দিনের এবং ফলস্বরূপ মহাবিষুব ২১ মার্চের পরিবর্তে ১১ মার্চ পড়েছিল। যেহেতু খ্রিস্টীয় উৎসব ইস্টারের দিন নির্ণয়ের সাথে মহাবিষুব জড়িত সেহেতু মহাবিষুবের সাথে জুলিয়ান বর্ষপঞ্জীর এই ব্যবধান রোমান ক্যাথলিক গির্জার কাছে অনভিপ্রেত ছিল।
গ্রেগোরিয়ান বর্ষপঞ্জীর সংস্কার দু'টি ভাগে বিভক্ত ছিল: পূর্ববর্তী জুলিয়ান বর্ষপঞ্জীর সংস্কার এবং ইস্টারের তারিখ নির্ণয়ের জন্য গির্জায় ব্যবহৃত চান্দ্র পঞ্জিকার সংস্কার। জনৈক চিকিৎসক অ্যালয়সিয়াস লিলিয়াস কর্তৃক দেয় প্রস্তাবের সামান্য পরিবর্তন ঘটিয়ে এই সংস্কার করা হয়।
গ্রেগরীয় বর্ষপঞ্জী একটি সৌর পঞ্জিকা।গ্রেগরীয় বর্ষপঞ্জী গাণিতিক বর্ষ পঞ্জিকা। 
গ্রেগরীয় বর্ষপঞ্জীকাতে ১২টি মাসের উপস্থিতি রয়েছে।
আশুলিয়া
বাংলাদেশের রাজধানী ঢাকার অদূরে সাভার উপজেলার অধীন আশুলিয়া থানার বিস্তীর্ন এলাকাজুড়ে অবস্থিত আশুলিয়ার জলাভূমি। এটি গাজীপুর মহানগরীর নিকটে অবস্থিত একটি এলাকা। এলাকাটি নৈসর্গিক সৌন্দর্যে সমৃদ্ধ। প্রমোদ ভ্রমণের জন্যে আশুলিয়ার জলাভূমি ঢাকাবাসীদের কাছে জনপ্রিয়। এখানে বিনোদনের জন্য বাংলাদেশের বড় দুইটি পার্ক ফ্যান্টাসি কিংডম এবং নন্দন পার্ক রয়েছে।
আশুলিয়াতে অনেক শিল্প প্রতিষ্ঠান গড়ে উঠেছে।
ক্রিস্তিয়ান কারেম্ব্যু
ক্রিস্তিয়ান কারেম্ব্যু (Christian Karembeu)(জন্ম ডিসেম্বর ৩, ১৯৭০) একজন প্রাক্তন ফরাসি ফুটবল খেলোয়াড়। তিনি ১৯৯৮ সালের বিশ্বকাপ বিজয়ী ফ্রান্সের জাতীয় ফুটবল দলের সদস্য ছিলেন। তার স্ত্রী হলেন বিখ্যাত মডেল আর্দ্রিয়ানা স্ক্লেনারিকোভা।
আদ্রিয়ানা স্ক্লেনারিকোভা
আর্দ্রিয়ানা স্ক্লেনারিকোভা (Adriana Sklenaříková) (জন্ম ) একজন প্রখ্যাত স্লোভাকীয় ফ্যাশন মডেল। তিনি ফরাসি ফুটবল খেলোয়াড় ক্রিস্তিয়ান কারেম্ব্যুর স্ত্রী।
নেরি পুম্পিদো
নেরি পুম্পিদো (Nery Pumpido) একজন প্রাক্তন আর্জেন্টিনীয় ফুটবল খেলোয়াড়। তিনি ১৯৮৬ সালের ফিফা বিশ্বকাপে বিজয়ী আর্জেন্টিনা দলে গোলরক্ষকের দায়িত্ব পালন করেছিলেন।
বিবি রাসেল
বিবি রাসেল একজন আন্তর্জাতিক খ্যাতিসম্পন্ন বাংলাদেশী ফ্যাশন মডেল এবং নকশাকার। তিনি একজন মডেল হিসেবে ইউরোপে ব্যাপক জনপ্রিয়তা অর্জন করেছিলেন। অনেকের কাছে "বিবি আপা" নামে পরিচিত। বিবি রাসেলের জন্ম চট্টগ্রামে কিন্তু তিনি বেড়ে উঠেন ঢাকায়।
তিনি তার পরিবারের ৫ সন্তানের মধ্যে তৃতীয়। পিতা পরলোকগত মুখলেসুর রহমান এবং মাতা শামসুন্নাহার রহমান। বিবি রাসেলের মাতা পিতা দুজনেই সংস্কৃতিপ্রিয় মানুষ ছিলেন।
স্কুল জীবন কাটে কামরুন্নেসা সরকারী বালিকা উচ্চ বিদ্যালয়ের ছাত্রী হিসেবে। পরবর্তীতে তিনি ছিলেন গার্হস্থ্য অর্থনীতি কলেজ, আজিমপুর, ঢাকার ছাত্রী। ৫ ফুট ১০ ইঞ্চি উচ্চতার বিবি রাসেলের ফ্যাশন চিন্তায় উজ্জ্বল এবং রঙিন বর্ণের সমাহার লক্ষণীয়। তিনি ফ্যাশন ডিজাইনের উপর গ্রাজুয়েশন ডিগ্রী অর্জন করেন লন্ডনের লন্ডন কলেজ অফ ফ্যাশন থেকে, ১৯৭৫ সালে। ২০০৪ সাল পর্যন্ত তার প্রতিষ্ঠান বাংলাদেশের গ্রাম্য এলাকায় ৩৫,০০০ তাঁতীকে চাকরি দিয়েছে।
প্রথমে যাত্রা শুরু করেন ছবির মডেল হিসেবে। এরপর বিভিন্ন প্রখ্যাত মডেলদের সাথে তিনি র‌্যাম্প মডেল হিসেবে কাজ করেছেন। ১৯৯৪ সালে তিনি বাংলাদেশে ফিরে আসেন। তখন থেকেই তিনি ফ্যাশন ডিজাইনার হিসেবে কাজ করছেন।
অনেক পুরস্কার আর সম্মাননায় ভূষিত হয়েছেন বিবি রাসেল। ২০১০ খ্রিষ্টাব্দের ২৫ ফেব্রুয়ারি তিনি “দ্য ক্রস অফ অফিসার অফ দ্য অর্ডার অফ কুইন ইসাবেলা” ("The Cross of Officer of the Order of Queen Isabela") পুরস্কারে ভূষিত হোন তিনি।
নেওমি ক্যাম্পবেল
নেওমি ক্যাম্পবেল (ইংরেজি: Naomi Campbell; জন্ম: ২২শে মে ১৯৭০) একজন বিখ্যাত ব্রিটিশ ফ্যাশন মডেল, অভিনেত্রী ও গায়িকা। বিশ্বের সেরা তিনজন মডেল মধ্যে তিনি একজন। মাত্র পনের বছর বয়সে মডেলিং শুরু করা ক্যাম্পবেল ১৯৮০ ও ১৯৯০-এর দশকের সবচেয়ে চাহিদাসম্পন্ন মডেল ছিলেন। তিনি ফ্যাশন শিল্প স্বীকৃত তার প্রজন্মের ছয়জন সুপারমডেলদের একজন।
মডেলিং কর্মজীবনের পাশাপাশি ক্যাম্পবেল অন্যান্য বিনোদন কর্মকাণ্ডের সাথে জড়িত। তিনি একটি আরঅ্যান্ডবি পপ স্টুডিও অ্যালবাম প্রকাশ করেছেন এবং কয়েকটি চলচ্চিত্র ও টেলিভিশনে কাজ করেছেন। এছাড়া তিনি দাতব্য কর্মকাণ্ডের সাথে জড়িত।
ক্যাম্পবেল ১৯৭০ সালের ২২শে মে দক্ষিণ লন্ডনের স্ট্রিটহামে জন্মগ্রহণ করেন। তার মাতা জামাইকান নৃত্যশিল্পী ভ্যালেরি মরিস। তার মায়ের ইচ্ছানুসারে ক্যাম্পবেল কখনো তার পিতার সাথে সাক্ষাৎ করেননি। তার মা যখন চার মাসের অন্তঃসত্ত্বা তার পিতা তাকে ছেড়ে চলে যান। ক্যাম্পবেলের জন্ম সনদে তার পিতার নামের উল্লেখ নেই। তার মায়ের দ্বিতীয় বিবাহের ফলে তিনি তার সৎ বাবার বংশনাম ক্যাম্পবেল গ্রহণ করেন। তার একজন সৎ ভাই আছেন, তার নাম পিয়ের (জ. ১৯৮৫)। ক্যাম্পবেল আফ্রো-জামাইকান বংশোদ্ভূত এবং তার মাতামহীর দিক থেকে চীনা জামাইকান বংশোদ্ভূত, যাদের বংশনাম "মিং"।
বিভিন্ন সূত্রে প্রকাশিত হয় ক্যাম্পবেল মিশরীয় কোটিপতি লুইস সি. কামিলেরির সাথে সম্পর্কে জড়িয়েছেন।
লালবাগ (দ্ব্যর্থতা নিরসন)
লালবাগ শব্দটির অর্থ "লাল বাগান"। এই নামে বাংলাদেশ ও ভারতের কিছু স্থান রয়েছে।
লালবাগ দ্বারা নিচের যে কোনো একটিকে বোঝানো যেতে পারেঃ
আলপনা
আলপনা বা আল্পনা বা আলিপনা হল লেপন করে করা কারুকার্য; সাধারণত একটি বা দুটি রঙের সহজ বিমূর্ত(abstract) রেখাচিত্র। বাড়ির চৌকাঠে, আঙিনায়, বিয়ের পিঁড়িতে, হিন্দু পূজা মণ্ডপে ইত্যাদি জায়গায় সাদা আলপনা খুব চল আছে। এটি মূলত ক্ষণস্থায়ী লোকশিল্প। সমাজজীবনে প্রচলিত নানাবিধ অনুষ্ঠান ও গৃহসজ্জার জন্য আলপনা অঙ্কন করা হয়।
বাংলার আলপনায় চিরাচরিতভাবে ভিজে চালগুঁড়ো সাদা রং হিসাবে ব্যবহার হয়। এছাড়া তেল-সিঁদুর লাল, এবং হলুদবাটা হলদে রঙ হিসাবে ব্যবহার হতে পারে। সাধারণত চালের গুঁড়োর পিটালীর মধ্যে ছোট এক টুকরো কাপড় কিংবা পাটের টুকরো ভিজিয়ে নিয়ে অনামিকা দিয়ে আলপনা আঁকা হয়। আলপনার ছবিগুলো পুরু রেখায় তৈরি ও দ্বিমাত্রিক। সাধারণত মেঝের উপরই আলপনা করা হয়। স্মরণাতীত কাল থেকেই বাংলার মহিলারা ধর্মীয় ও সামাজিক অনুষ্ঠানাদির উদ্দেশ্যেই আলপনার অনুশীলন করে আসছেন। বিষয়বস্তু হিসেবে আলপনায় আঁকা হয় পদ্ম, ধানের গুচ্ছ, বৃত্তায়িত রেখা, সূর্য, মই, লক্ষ্মীর পদচিহ্ন, মাছ, পান, শঙ্খলতা ইত্যাদি। বর্তমান যুগে মুসলমানেরাও বিবাহ ও অন্যান্য সামাজিক-সাংস্কৃতিক ও ধর্মীয় অনুষ্ঠানে আলপনা অঙ্কন করে থাকেন।
অনেক পন্ডিতই ব্রত ও পূজার সঙ্গে সংশ্লিষ্ট আলপনাকে প্রাক-আর্য সময়কার উৎপত্তি বলে চিহ্নিত করেন। একুশে ফেব্রুয়ারিতে ঢাকার কেন্দ্রীয় শহীদ মিনার ও মিনার সংলগ্ন সড়কগুলিতে আলপনা করা হয়। প্রচলিত রীতির আওতার মধ্যে থেকেও অনুষ্ঠান, পটভূমি ও শৈল্পিক কারুকার্যে আলপনার রূপভেদ লক্ষ করা যায়। আধুনিক আলপনার চারিত্রিক বৈশিষ্ট্য বিমূর্ত, আলংকরিক, ধর্মনিরপেক্ষ ও সামঞ্জস্যপূর্ণ।
বাংলাপিডিয়া, বঙ্গীয় লোকসংস্কৃতি কোষ
হার্ডিঞ্জ ব্রিজ
হার্ডিঞ্জ ব্রিজ বাংলাদেশের পাবনা জেলার ঈশ্বরদী উপজেলার পাকশী রেলওয়ে স্টেশন সংলগ্ন একটি রেলসেতু। এটি বাংলাদেশের সবচেয়ে দীর্ঘ রেলসেতু হিসেবে পরিচিত। পাবনা জেলার পাকশি রেলস্টেশনের দক্ষিণে পদ্মা নদীর উপর এই সেতুটি অবস্থিত। এই সেতুর নির্মাণকাল ১৯০৯-১৯১৫। তৎকালীন ভাইসরয় লর্ড হার্ডিঞ্জের নাম অনুসারে এই সেতুর নামকরণ করা হয়। হার্ডিঞ্জ ব্রিজের দৈর্ঘ্য ১,৭৯৮.৩২ মিটার বা ৫৮৯৪ফুট বা ১.৮ কিমি। এর উপর দুটি ব্রড-গেজ রেললাইন রয়েছে।
হার্ডিঞ্জ ব্রিজ ঈশ্বরদী উপজেলাধীন পাকশী ইউনিয়নে অবস্থিত। হার্ডিঞ্জ ব্রিজ ঈশ্বরদী উপজেলার একটি ঐতিহ্যবাহী স্থাপনা। ঈশ্বরদী উপজেলা সদর হতে প্রায় ৮.০ কিমি দক্ষিণে পাকশী ইউনিয়নে পদ্মা নদীর উপর সেতুটি অবস্থিত।
১৮৮৯ খ্রিস্টাব্দে তৎকালীন অবিভক্ত ভারত সরকার অসম, ত্রিপুরা, নাগাল্যান্ড ও উত্তরবঙ্গের সঙ্গে কলকাতার যোগাযোগ সহজতর করার লক্ষ্যে পদ্মা নদীর উপর ব্রিজ নির্মাণের প্রস্তাব করে। পরবর্তীতে ১৯০৮ খ্রিস্টাব্দে সেতু নির্মাণের মঞ্জুরী লাভের পর বৃটিশ প্রকৌশলী স্যার রবার্ট গেইলস সেতুটি নির্মাণের দায়িত্ব গ্রহণ করেন।
১৯০৯ খ্রিস্টাব্দে সেতু নির্মাণের সমীক্ষা শুরু হয়। ১৯১০-১১ খ্রিস্টাব্দে পদ্মার দুই তীরে সেতু রক্ষার বাঁধ নির্মাণ হয়। ১৯১২ খ্রিস্টাব্দে সেতুটির গাইড ব্যাংক নির্মাণের কাজ শুরু হয়। পাশাপাশি সেতুর গার্ডার নির্মাণের কাজ শুরু হয়। গার্ডার নির্মাণের জন্য কূপ খনন করা হয়। ২৪ হাজার শ্রমিক দীর্ঘ ৫ বছর অক্লান্ত পরিশ্রম করে ১৯১৫ খ্রিস্টাব্দে সেতুটির নির্মাণ কাজ শেষ করেন। তৎকালীন অবিভক্ত ভারতের ভাইসরয় ছিলেন লর্ড হার্ডিঞ্জ। তাঁর নামানুসারে সেতুটির নামকরণ করা হয় হার্ডিঞ্জ ব্রীজ। সেতুটির নির্মাণে ব্যয় হয়েছিল ৩ কোটি ৫১ লক্ষ ৩২ হাজার ১ শত ৬৪ টাকা। সেতুটির দৈর্ঘ্য ৫ হাজার ৮ শত ফুট। ব্রিজটিতে ১৫টি স্প্যান আছে। ১৯৭১ খ্রিস্টাব্দে মুক্তিযুদ্ধের সময় সেতুটিতে বোমা ফেলা হলে ১২ নম্বর স্প্যানটি ক্ষতিগ্রস্ত হয়। যেগুলো পরে মেরামত করা হয়েছে। 
হার্ডিঞ্জ ব্রিজ ঈশ্বরদী ভেড়ামারা সীমানায় পদ্মানদীর উপর অবস্থিত। সেতুটি দিয়ে শুধু ট্রেন চলাচল করে। বাংলাদেশ রেলওয়ে সেতুটির রক্ষণাবেক্ষণ ও নিরাপত্তার দায়িত্বে রয়েছে।
২০১৫ খ্রিস্টাব্দে এই হার্ডিঞ্জ ব্রিজ নির্মাণের শতবর্ষ পূর্ণ হয়। জানা যায়, এই সেতু তৈরি করতে ২৪ হাজার শ্রমিকের ৫ বছর সময় লেগেছিল। 
http://www.bbc.co.uk/bengali/news/2015/03/150304_rh_hardinge_bridge
১
১ (I) জুলিয়ান বর্ষপঞ্জীর একটি সাধারণ বছর যেটি শনিবার বা রবিবার দিয়ে শুরু। পূর্বানুমূলক জুলিয়ান বর্ষপঞ্জী অনুসারে যা শনিবার দিয়ে শুরু। পূর্বানুমূলক গ্রেগরীয় বর্ষপঞ্জী অনুসারে যা সোমবার দিয়ে শুরু। সেই সময়ে এই বছর সিজার ও পল্লাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৭৫৪ বছর; রোম প্রতিষ্ঠার বছর)। এই বছরকে ১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে। এটা কমন এরা এবং অ্যানো ডোমিনির প্রথম বছর। জুলিয়ান বর্ষপঞ্জী অনুসারে এর পূর্ববর্তী বছর খ্রিস্টপূর্ব ১।
সারেঙ্গি
সারেঙ্গি তারে নির্মিত বাদ্যযন্ত্র। প্রাচীনকাল হতে ভারতবর্ষের লোকসঙ্গীতে এই যন্ত্রের ব্যবহার হয়ে আসছে।
সরোদ
কারো কারো মাতে সরোদ মধ্য এশিয়া ও আফগানিস্তানের একটি একই ধরনের যন্ত্র আফগান রুবাব থেকে উদ্ভূত। 
"সরোদ" শব্দটির আফগানিস্তানের বহু চলতি ভাষার একটি ফার্সি ভাষায় অনুবাদ হল "সুর" এর "সুন্দর আওয়াজ "। যদিও সরোদকে একটি "খাদ রুবাব" হিসেবে অভিহিত করা হয়েছে।
ছায়াবীথি
ছায়াবিথী হচ্ছে এমন দীর্ঘ ও সোজা পথ, যার দু পার্শ্বে থাকে বৃক্ষ; আর বৃক্ষের ছায়ায় সেই পথ থাকে ছায়ায় ঢাকা। ইংরেজিতে 'Avenue'(এভিনিউ) বলা হয়। যদিও বর্তমানে শহুরে রাস্তাকেও 'Avenue' বলা হয়। 
বাংলাদেশের গাজীপুর জেলার জয়দেবপুর এর রাজবাড়ী এলাকায় ছায়াবিথী অবস্থিত। ঊত্তর, দক্ষিণ ও মধ্য ছায়াবিথী তে ছায়া ঘেরা বাগান ছিল। শ হ র হওয়ায় স ক ল গাছ কেটে দালাঙ্কোঠা তেরী হ ইয়েছে। RC
ভূমধ্যসাগর
ভূমধ্যসাগর () ইউরোপ ও আফ্রিকা মহাদেশের মধ্যবর্তী একটি সাগর। এটি জিব্রাল্টার প্রণালী দ্বারা আটলান্টিক মহাসাগরের সাথে সংযুক্ত। এর উত্তরে ইউরোপ, দক্ষিণে আফ্রিকা, এবং পূর্বে এশিয়া। ভূমধ্যসাগরের আয়তন প্রায় ২৫ লক্ষ বর্গকিলোমিটার (৯,৬৫,০০০ বর্গমাইল)। কিন্তু জিব্রাল্টার প্রণালী দ্বারা আটলান্টিকের প্রধান জলভাগের সঙ্গে সংযুক্ত স্থানে এটি মাত্র ১৪ কিলোমিটার (৯ মাইল) প্রশস্ত।
লিমুলাস
অশ্বক্ষুরের ন্যায় দেখতে উপবৃত্তাকার এই কাঁকড়াটি হলো Horseshoe Crab লিমুলাস। এটি “রাজ কাঁকড়া” নামেও পরিচিত। কিন্তু এটিকে কাঁকড়া বলা হলেও প্রজাতিগত দিক থেকে মাকড়সার সঙ্গে বেশি মিল রয়েছে এটির। এরা লিমুলিডি গোত্রের অন্তর্গত সামুদ্রিক সন্ধিপদী। এরা প্রধানত অগভীর সমুদ্র ও নরম বালি বা কাদা সমৃদ্ধ সমুদ্রতলে বাস করে। কালেভদ্রে যৌনসঙ্গমের জন্য এদের ডাঙায় আসতে দেখা যায়। চাষের কাজে সার হিসেবে এবং মাছ ধরার সময় টোপ হিসেবে এদের ব্যবহার আছে। সাম্প্রতিককালে জাপানে এদের সমুদ্রতটবর্তী বাসভূমি ধ্বংসের কারণে এবং উত্তর আমেরিকার পূর্ব উপকূলে অত্যধিক চাষের কারণে এদের সংখ্যা কমে গেছে। থাইল্যান্ডের সমুদ্রোপকূলে বসবাসকারী প্রজাতিগুলোর ডিমের মধ্যে সম্ভবত টেট্রোডোটক্সিন-এর অনুপ্রবেশ ঘটেছে। আজ থেকে ৪৫ কোটি বছর আগে বিবর্তিত হয়ে এতদিন প্রায় অবিকৃত চেহারায় থেকে যাওয়ার জন্য এদের জীবন্ত জীবাশ্ম হিসেবে গণ্য করা হয়।
এই কাঁকড়ার নীল রক্ত বহুমূল্যবান। এই রক্তের অসাধারণ ক্ষমতা বলে লিমিউলাস বা অশ্বক্ষুরাকৃতি কাঁকড়ারা যে কোনও ধরনের ব্যাকটেরিয়া এবং বিষাক্ত পদার্থ থেকে নিজেদের রক্ষা করতে পারে। তাই চিকিৎসাবিজ্ঞানে এদের গুরুত্ব অপরিসীম।
এদের জীবন্ত জীবাশ্মও বলা হয়, কারণ ৪৪ কোটি ৫০ লাখ বছর আগেও পৃথিবীতে এদের অস্তিত্ব ছিল। ডাইনোসরের চেয়েও প্রায় ২০ কোটি বছর আগে পৃথিবীতে এসেছিল এই লিমুলাস। তাই এই জলজ প্রাণী বিজ্ঞানীদের কাছে আজও বিস্ময়।
৬. “কাঁকড়ার এক লিটার রক্তের দাম ১১ লাখ টাকা” ঢাকাটাইমস২৪.কম এ প্রকাশিত নিবন্ধ।
আন্তর্জাতিক মুদ্রা তহবিল
আন্তর্জাতিক মুদ্রা তহবিল বা আইএমএফ () জাতিসংঘ কর্তৃক অনুমোদিত স্বায়ত্তশাসিত আর্থিক প্রতিষ্ঠান। বিভিন্ন দেশের মুদ্রামানের হ্রাস-বৃদ্ধি পর্যবেক্ষণ করা এর প্রধান কাজ। এই সংস্থার কার্যক্রম শুরু হয় ১৯৪৫ সালের ২৭শে ডিসেম্বর। প্রতিষ্ঠাকালীন সময়ে ২৯টি দেশ চুক্তিতে উপনীত হয়েছিল। এর সদর দপ্তর মার্কিন যুক্তরাষ্ট্রের ওয়াশিংটন, ডি.সি. শহরে অবস্থিত। বিভিন্ন দেশের মুদ্রানীতি এবং মুদ্রামানের হ্রাস-বৃদ্ধি পর্যবেক্ষণ করা এই আন্তজার্তিক সংস্থাটির অন্যতম প্রধান কাজ। এপ্রিল ১২, ২০১৬ইং পর্যন্ত ১৮৯টি রাষ্ট্র এই সংস্থার কার্যক্রমের আওতাভুক্ত।
আন্তর্জাতিক মুদ্রা তহবিলের ধারণা প্রথম সূচিত হয় ১৯৪৪ খ্রিস্টাব্দের ২২ জুলাই তারিখে। এর কার্যক্রমের গোড়াপত্তন হয় ৪৫টি সদস্য রাষ্ট্রের অর্থনীতি এবং তাদের আন্তজার্তিক লেন-দেন-এর ভারসাম্য নিয়ে নিয়ে। ১৯৪৫ খ্রিস্টাব্দের ২৭শে ডিসেম্বর ২৯টি রাষ্ট্র আন্তর্জাতিক লেন-দেন ব্যবস্থাকে স্থিতিশীল এবং নিয়ন্ত্রণযোগ্য রাখার লক্ষ্য নিয়ে একটি চুক্তিতে স্বাক্ষর করে। এর ভিত্তিতেই আন্তর্জাতিক মুদ্রা তহবিল আনুষ্ঠানিকভাবে স্থাপিত হয়। আন্তর্জাতিক ব্যবসায়-বাণিজ্যে স্থিতিশীলতা আনয়ণই এই সংস্থার মূল লক্ষ্য।
আন্তর্জাতিক মুদ্রা তহবিলের একটি 'বোর্ড অব গভর্নরস' রয়েছে যা এই সংস্থার সর্বোচ্চ নীতিনির্ধারক পর্ষদ। একজন মূল গভর্নর এবং প্রতিটি সদস্য রাষ্ট্রের জন্য একজন করে পর্যায়ক্রমিক গভর্নর নিয়ে এই বোর্ড অব গভর্নর্স গঠিত। সদস্য দেশগুলো স্ব-স্ব গভর্নর নিযুক্ত করে।
আইএমএফের মতে, এটি উন্নয়নশীল দেশগুলির সাথে সমৃদ্ধ অর্থনৈতিক স্থিতিশীলতা অর্জন এবং দারিদ্র্য হ্রাসে সহায়তা করার জন্য নীতিমালা প্রদান এবং সদস্যদের আর্থিক সহায়তা প্রদান করে এবং অর্থনৈতিক স্থিতিশীলতা বৃদ্ধির কাজ করে। এর কারণ হল যে ব্যক্তিগত আন্তর্জাতিক পুঁজিবাজারগুলো ত্রুটিপূর্ণভাবে কাজ করে এবং অনেক দেশে আর্থিক বাজারগুলিতে সীমিত প্রবেশাধিকার থাকে। এ ধরণের বাজার অসম্পূর্ণতা এবং ভারসাম্যপূর্ণ পারিশ্রমিক অর্থনীতি (balance-of-payment financing) ব্যবস্থার উন্নতির জন্য সংস্থাটি সরকারি অর্থায়নের ন্যায্যতা প্রদান করে। প্রতিষ্ঠানটি বিকল্প অর্থায়নের যোগান দেয়।
আন্তর্জাতিক মুদ্রা তহবিল প্রতিষ্ঠার পর থেকে প্রতিষ্ঠানটির তিনটি প্রধান কাজের একটি ছিল - বিভিন্ন দেশের মধ্যে মুদ্রা বিনিময় মূল্য তত্ত্বাবধান করা, যার মাধ্যমে দেশগুলো তাদের বিনিময় হার নিয়ন্ত্রণ করতে পারে এবং অর্থনৈতিক সমৃদ্ধি অর্জন করতে পারে।
কমনওয়েলথ অব নেশনস
কমনওয়েলথ অব নেশন্স বা কমনওয়েলথ এর সদস্য রাষ্ট্র সমূহ () অতীতে ইংরেজ সাম্রাজ্যভুক্ত ছিল এমন স্বাধীন জাতিসমূহ নিয়ে গঠিত আন্তর্জাতিক সংস্থা। বর্তমানে এই সংস্থার সদস্য সংখ্যা ৫৩। সর্বশেষ সদস্য রুয়ান্ডা। এই সংস্থার সচিবালয় লন্ডনে অবস্থিত। ব্রিটেনই এর নেতৃত্ব দিয়ে থাকে। পারস্পরিক স্বার্থসংশ্লিষ্ট বিষয়ে সদস্য রাষ্ট্রগুলোর মধ্যে সহযোগিতা বৃদ্ধির লক্ষ্যে কমনওয়েলথ অব নেশন্স গঠিত হয়।
কমনওয়েলথের প্রধান আন্তঃসরকার সম্বন্ধীয় সংস্থা হিসেবে কমনওয়েলথ সচিবালয় ১৯৬৫ সালে প্রতিষ্ঠিত হয়েছে। সদস্যভূক্ত দেশের সরকার ও দেশের মাঝে পরামর্শ এবং সহযোগিতা বৃদ্ধির লক্ষ্যেই এটি গঠিত হয়েছে। সদস্যভূক্ত সরকারের কাছে এটি সামগ্রীকভাবে দায়বদ্ধ। পর্যবেক্ষক হিসেবে জাতিসংঘের সাধারণ পরিষদে প্রতিনিধিত্ব করে থাকে।
মহাসচিব কমনওয়েলথ সম্মেলন, মন্ত্রীদের ঘিরে সভা আয়োজন, পরামর্শমূলক সভা, কারিগরী আলোচনার ব্যবস্থা নেন। সরকারের সামাজিক ও অর্থনৈতিক উন্নয়নে প্রয়োজনীয় কারিগরী সহাযোগিতাসহ কমনওয়েলথের মৌলিক রাজনৈতিক মূল্যের বিষয়েও সহায়তা করে থাকেন।
এর প্রধান হিসেবে রয়েছেন একজন মহাসচিব। চার বছর মেয়াদে তিনি সর্বাধিক দুইবার কমনওয়েলভূক্ত সরকার প্রধানদের সরাসরি ভোটে নির্বাচিত হন। তাঁকে সহযোগিতা করে দুইজন উপ-মহাসচিব। বর্তমান মহাসচিব হিসেবে রয়েছেন প্যাটিসিয়া স্কটল্যান্ড। প্যাটিসিয়া স্কটল্যান্ড প্রথম নারী মহাসচিব।তিনি ডোমিনিকা ও যুক্তরাজ্যের নাগরিক।
প্রথম মহাসচিব ছিলেন কানাডার আর্নল্ড স্মিথ। এরপর গায়ানার স্যার শ্রীদাথ রামফাল, নাইজেরিয়ার এমেকা আনিয়াকু।
জাতিসংঘ শিক্ষা, বিজ্ঞান ও সংস্কৃতি সংস্থা
জাতিসংঘ শিক্ষা, বিজ্ঞান ও সংস্কৃতি সংস্থা (United Nations Educational, Scientific, and Cultural Organization) বা ইউনেস্কো (UNESCO) জাতিসংঘের একটি বিশেষ সংস্থা। বিশ্বে শিক্ষা, বিজ্ঞান ও সংস্কৃতির প্রসার এবং উন্নয়নের মাধ্যমে মানুষের জীবন মানের উন্নয়ন ঘটানো এই সংস্থার কার্যক্রম। ১৯৪৫ সালের নভেম্বরে লন্ডন সম্মেলনে ইউনেস্কো প্রতিষ্ঠার সিদ্ধান্ত হয়। ১৯৪৬ সালে এই সংস্থা জাতিসংঘের সহায়ক সংস্থা হিসাবে স্বীকৃতি লাভ করে। প্যারিসে এর সদর দপ্তর অবস্থিত।
পুণরায় নির্বাচনের যোগ্য মহাপরিচালকের পদে ৭ - ২৩ সেপ্টেম্বর, ২০০৯ সালে প্যারিসে নির্বাচন অনুষ্ঠিত হয়। ৯ জন প্রার্থী এ নির্বাচনে অংশগ্রহণ করেন। ৫৮টি দেশের প্রতিনিধিগণ তাদের ভোটাধিকার প্রয়োগ করেন। নির্বাহী পরিষদের সদস্যগণ ১৭ তারিখে ভোট দেন। ২২ সেপ্টেম্বর, ২০০৯ সালে ইরিনা বোকোভা নতুন মহাপরিচালক হিসেবে নির্বাচিত হন। ৫ম পর্যায়ের ভোট পর্বে মিশরীয় বিমূর্ত চিত্রকর ও সংস্কৃতি মন্ত্রী ফারুক হোসনিকে ৩১-২৭ ভোটের ব্যবধানে জয়ী হন বোকোভা। হোসনি জয়ী হবার দৃঢ় প্রত্যয় ব্যক্ত করলেও নোবেল শান্তি পুরস্কার বিজয়ী এলি উইসেল কর্তৃক ইসরায়েল বিরোধী বক্তব্যের কারণে সমালোচিত হন। ৪র্থ পর্বের ভোটে উভয়েই ২৯ ভোট নিয়ে সমান অবস্থানে ছিলেন। এ বিজয়ের ফলে বোকোভা জাপানের কোচিরো মাতসুরা'র কাছ থেকে মহাপরিচালকের দায়িত্বভার গ্রহণ করেন। এখানে তিনি চার বছরের মেয়াদকালের জন্য মনোনীত হন। ১৫ অক্টোবর, ২০০৯ সালে ৩৫তম অধিবেশনের সাধারণ সভায় ১০ম মহাপরিচালক হিসেবে নির্বাচিত করা হয়। ইরিনা বোকোভা বিশ্বের তথা পূর্ব ইউরোপের প্রথম নারী হিসেবে ইউনেস্কো প্রধানের মর্যাদায় অধিষ্ঠিত হন। ২৩ অক্টোবর, ২০০৯ সালের শুক্রবার বিকেলে ১নং কক্ষে অভিষেক অনুষ্ঠান অনুষ্ঠিত হয়।
প্রতিষ্ঠাকাল থেকে অদ্যাবধি ইউনেস্কো মহাপরিচালকদের তালিকা নিম্নরূপ।
শিক্ষা, বিজ্ঞান, সংস্কৃতি এবং শান্তি বিষয়ে ইউনেস্কো বর্তমানে ২২ ধরণের পুরস্কার প্রদান করে আসছে।
ইউনিসেফ
জাতিসংঘ শিশু তহবিল (United Nations Children's Fund) বা ইউনিসেফ(UNICEF=United Nations International Children's Emergency Fund) জাতিসংঘের একটি বিশেষ সংস্থার নাম। শিশুদের উন্নতি ও নিরাপত্তা সংক্রান্ত কর্মকাণ্ড পরিচালনা করে থাকে। জাতিসংঘের সাধারণ পরিষদের প্রথম অধিবেশনে এই সংস্থা গঠনের সিদ্ধান্ত হয়। এই সংস্থার সদর দপ্তর নিউ ইয়র্কে অবস্থিত। ১৯৬৫ সালে ইউনিসেফ তাদের কল্যাণমুখী ভূমিকার কারণে নোবেল শান্তি পুরস্কারে ভূষিত হয়।
আন্তর্জাতিক শ্রম সংস্থা
আন্তর্জাতিক শ্রম সংস্থা (International Labour Oreganisation) শ্রমিক-কর্মচারীদের কর্মক্ষেত্রে উন্নতি ও তাদের সুযোগ-সুবিধার সমতা বিধান করার লক্ষ্যে প্রতিষ্ঠিত আন্তর্জাতিক সংস্থা। সংক্ষেপে আইএলও (ILO) নামে পরিচিত। ভার্সাই চুক্তি অণুযায়ী ১৯১৯ সালের ১৯ই এপ্রিল আন্তর্জাতিক শ্রম সংস্থা প্রতিষ্ঠিত হয়। ১৯৪৬ সালে এই সংস্থা জাতিসংঘের সহায়ক সংস্থা হিসাবে স্বীকৃতি লাভ করে। জেনেভা শহরে এই সংস্থার সদর দপ্তর অবস্থিত।
জাতিসংঘ উন্নয়ন কর্মসূচী
জাতিসংঘ উন্নয়ন কর্মসূচী (United Nations Development Programme) বা ইউএনডিপি (UNDP) জাতিসংঘ সাধারণ পরিষদের একটি সহায়ক সংস্থা। ১৯৬৫ সালের ২২শে নভেম্বর এই সংস্থা প্রতিষ্ঠিত হয়। উন্নয়নশীল দেশ সমূহে সম্পদের পরিকল্পিত ব্যবহার এবং সম্পদ আহরণে সাহায্য করা এই সংস্থার উদ্দেশ্য। প্রয়োজনীয় ক্ষেত্রে এই সংস্থা আর্থিক সহায়তা প্রদান করে থাকে। এই সংস্থার সদর দপ্তর নিউ ইয়র্কে অবস্থিত।
ইউএনডিপি ২২শে নভেম্বর ১৯৬৫ সালে তারিখে সম্প্রতি সম্প্রসারিত কারিগরি সহায়তার (ইপটিএ) প্রোগ্রাম এবং বিশেষ তহবিলের সাথে একত্রিত হয়েছিল। এই যুক্তিটি ছিল তাদের কার্যকলাপের অনুকরণ। ইপিটিএ ১৯৪২ সালে প্রতিষ্ঠিত হয়, যার ফলে উন্নয়নশীল দেশগুলোর অর্থনৈতিক ও রাজনৈতিক দিকগুলোতে সহায়তা করা হয় এবং বিশেষ তহবিলে জাতিসংঘের প্রযুক্তিগত সহযোগিতার সুযোগ বৃদ্ধি করা হয়। বিশেষ সুবিধার জন্য বিশেষ জাতিসংঘের তহবিলের অর্থনৈতিক উন্নয়নের (সুনফেড) ধারণাটি (যা প্রাথমিকভাবে ইউএনএফএইড নামে অভিহিত হয়েছিল) থেকে উদ্ভূত হয়েছিল। যদিও জাতিসংঘের মতো দেশগুলো যেমন জাতিসংঘের নিয়ন্ত্রিত তহবিলের সমর্থক ছিল তবে, উন্নত দেশগুলির দ্বারা এই বিরোধিতা, বিশেষ করে মার্কিন যুক্তরাষ্ট্র যারা তৃতীয় বিশ্ব থেকে উদ্বেগজনক এই ধরনের তহবিল আধিপত্য করেছিল এবং বিশ্বব্যাংকের তদনুসারে এটি পছন্দ করেছিল। "বিশেষ তহবিল" গঠন করার জন্য সুনফেডের ধারণাটিকে বাদ দেওয়া হয়েছিল। এই বিশেষ তহবিলটি SUNFED ধারণার উপর কিছু আপোষ ছিল, এটি বিনিয়োগের মূলধন প্রদান করেনি, কিন্তু শুধুমাত্র বেসরকারী বিনিয়োগের জন্য প্রাক শর্ত আনতে সাহায্য করেছে। বিশ্বব্যাংকের ছাতাতে ইন্টারন্যাশনাল ডেভেলপমেন্ট এসোসিয়েশনের প্রস্তাব এবং মার্কিন যুক্তরাষ্ট্রে ইপিটিএ এবং স্পেশাল ফান্ড একই রকম কাজ পরিচালনা করতে দেখা যায়। ১৯৬২ সালে জাতিসংঘের অর্থনৈতিক ও সামাজিক কাউন্সিলের মহাসচিবকে জাতিসংঘের প্রযুক্তিগত সহায়তা কর্মসূচিতে মিলিত হওয়ার যোগ্যতা এবং অসুবিধাগুলি বিবেচনা করতে বলা হয় এবং ১৯৬৬ সালে ইপিটিএ এবং বিশেষ তহবিলটি ইউএনডিপি গঠনের জন্য একত্রীভূত হয়।
অন্তর্দহন ইঞ্জিন
"অন্তর্দহন ইঞ্জিন"() হল এমন ধরনের ইঞ্জিন যাতে জ্বালানির (সাধারণত জীবাশ্ম জ্বালানি) দহন সংঘটিত হয় কোন দহন প্রকোষ্ঠে এবং কোন দহনকারকের (সাধারণত বাতাস) উপস্থিতিতে। অন্তর্দহন ইঞ্জিনে দহনের মাধ্যমে সৃষ্ট উচ্চ তাপমাত্রা ও চাপে গ্যাসের প্রসারণের মাধ্যমে ইঞ্জিনের ঘূর্ণনশীল অংশগুলোতে শক্তি সরবরাহ করা হয়, যেমন পিস্টন অথবা টার্বাইনের পাখায় এবং এদের সরণ ঘটিয়ে যান্ত্রিক কাজ উৎপন্ন করা হয়।
"অন্তর্দহন ইঞ্জিন" বলতে সাধারণত এমন সব ইঞ্জিনকেই বোঝানো হয় যাদের দহন বিক্রিয়া ঘটে ইঞ্জিনের মধ্যে অবস্থিত একটি আবদ্ধ প্রকোষ্ঠে, যেমন সুপরিচিত চতুর্ঘাত এবং দ্বিঘাত ইঞ্জিনে এবং তাদের বিভিন্ন প্রকারভেদে, ওয়াংকেল ঘূর্ণন ইঞ্জিনে। অন্তর্দহন ইঞ্জিনের দ্বিতীয় একটি শ্রেণীতে নিয়মিত দহন ঘটে: গ্যাস টার্বাইন, জেট ইঞ্জিন এবং বেশিরভাগ রকেট ইঞ্জিন এই ধরনের অন্তর্দহন ইঞ্জিন।
অন্তর্দহন ইঞ্জিন (অথবা আইসি ইঞ্জিন বা আইসিই) বহির্দহন ইঞ্জিন হতে বেশ ভিন্ন, যেমন বাষ্প ইঞ্জিন বা স্টার্লিং ইঞ্জিন, যেখানে কার্যকারী ফ্লুইডে শক্তি সরবরাহ করা হয় যাতে দহনজাত পদার্থসমূহ উপস্থিত বা মিশ্রিত থাকতে পারে বা নাও পারে। কার্যকারী পদার্থ হতে পারে বাতাস, উত্তপ্ত পানি, চাপযুক্ত পানি অথবা তরল সোডিয়াম, যা কোন বয়লারে উত্তপ্ত করা হয়েছে।
এ পর্যন্ত বিভিন্ন ধরনের অন্তর্দহন ইঞ্জিনের পরিকল্পনা করা হয়েছে এবং তৈরিও করা হয়েছে, যাদের প্রত্যেকটিরই কোন সুবিধা ও সীমাবদ্ধতা আছে। শক্তি সরবরাহকারী জ্বালানির সাহায্যে (সাধারণত পেট্রোল বা ডিজেল, জীবাশ্ম জ্বালানি হতে প্রাপ্ত) অন্তর্দহন ইঞ্জিন চালানো হয় এবং এর ওজন ও সরবরাহকৃত শক্তির অণুপাত চমৎকার। অন্তর্দহন ইঞ্জিনের মৌলিক ব্যবহার হয় বিভিন্ন যানবাহনে এবং গাড়ি, উড়োজাহাজ, যান্ত্রিক নৌকো থেকে শুরু করে জাহাজ - সর্বত্রই অন্তর্দহন ইঞ্জিনের ব্যবহার হয়ে থাকে।
অন্তর্দহন ইঞ্জিনের সর্বাধিক ব্যবহার হয় যানবাহনের এবং বহনযোগ্য যন্ত্রপাতির ভ্রাম্যমাণ শক্তি সূত্র হিসেবে। ভ্রাম্যমাণ যন্ত্রপাতিতে অন্তর্দহন ইঞ্জিন ব্যবহৃত করার কারণ হল এর উচ্চ শক্তি-বনাম-ওজন অণুপাতের কারণে। জীবাশ্ম জ্বালানি (মূলত পেট্রোলিয়াম) অন্তর্দহন ইঞ্জিনে শক্তির যোগানদার এবং প্রায় সব ধরনের যানবাহন; যেমন বাস, ট্রাক, মোটরসাইকেল, নৌকো এবং হরেক রকমের এয়ারক্রাফট ও রেলওয়ে ইঞ্জিনে ব্যবহৃত হয়।
যখন নিম্ন শক্তি-বনাম-ওজন অণুপাতের দরকার পরে, অন্তর্দহন ইঞ্জিনের গ্যাস টার্বাইন রূপে ব্যবহৃত হয়। এর ব্যবহারের মধ্যে রয়েছে জেট এয়ারক্রাফট, হেলিকপ্টার, বৃহদাকৃতির জাহাজ এবং ইলেকট্রিক জেনারেটরে।
এক সময় "ইঞ্জিন" শব্দটি (ল্যাটিন থেকে, প্রাচীন ফরাসির মধ্য দিয়ে আগত, "সক্ষমতা") বোঝাত যে কোন ধরনের যন্ত্রপাতিকে—যা আজও বিভিন্ন যন্ত্রপাতির ক্ষেত্রে ব্যবহৃত হয়, যেমন "সিজ ইঞ্জিন"। "মোটর" হল (ল্যাটিন শব্দ "মোটর" থেকে, "সরিয়ে দেয় এমন") এমন যন্ত্র যা যান্ত্রিক শক্তি তৈরি করে। প্রথাগতভাবে ইলেকট্রিক মোটরকে "ইঞ্জিন" বলা হয় না, তবে দহনকারক ইঞ্জিনকে প্রায়ই "মোটর" অভিহিত করা হয়ে থাকে। (ইলেকট্রিক ইঞ্জিন বোঝায় এমন ধরনের ইঞ্জিনকে যা ইলেকট্রিসিটিতে চলে।)
ইঞ্জিনকে বিভিন্ন উপায়ে শ্রেণীবিভক্ত করা সম্ভব: ইঞ্জিনে ব্যবহৃত চক্রের মাধ্যমে, ইঞ্জিনের গঠনের মাধ্যমে, শক্তির উৎসের মাধ্যমে, অথবা ব্যবহৃত শীতলকারক পদ্ধতির ভিত্তিতে।
রিসিপ্রোকেটিং বা সরলরেখায় চলমান:
রোটারি বা ঘূর্ণায়মান:
নিরবচ্ছিন্ন দহন:
ব্রেটন চক্র:
ইঞ্জিনকে তাদের বৈশিষ্ট্যের ভিত্তিতে ভাগ করা চলে।
নামগুলো দেখেই বুঝতে পারা যাচ্ছে যে চতুর্ঘাত অন্তর্দহন ইঞ্জিনের চারটি মৌলিক ধাপ রয়েছে যা ইঞ্জিনের প্রতি দু'টি ঘূর্ণন পর পর পুনরাবৃত্ত হয়:
কিছু কিছু ইঞ্জিনে কোন কোন ধাপ একই সাথে সম্পন্ন হয়; জেট ইঞ্জিনে সবগুলো ধাপই একত্রে ইঞ্জিনের বিভিন্ন অংশে সম্পন্ন হয়।
ভোল্ট
ভোল্ট (; সঙ্কেত: V) হল এসআই একক পদ্ধতিতে তড়িৎ বিভব প্রভেদ,  তড়িচ্চালক বল, ভোল্টেজ, বৈদ্যুতিক বিভবের একক।। এর নাম রাখা হয়েছে ইতালীয় বিজ্ঞানী আলেসান্দ্রো ভোল্টা'র (১৭৪৫–১৮২৭) নামানুসারে, যিনি সর্বপ্রথম বৈদ্যুতিক ব্যাটারি আবিষ্কার করেন।
১ এম্পিয়ার বিদ্যুৎ প্রবাহ কোন পরিবাহীর মধ্য দিয়ে প্রবাহিত হওয়ার সময় যদি ১ ওয়াট কাজ সম্পন্ন করে, তাহলে ঐ পরিবাহীর দুই প্রান্তের বিভব পার্থক্যকে ১ ভোল্ট বলে। এটি ১ মিটার দূরত্বের পাশাপাশি দুটি সমান্তরাল, অসীম সমতলের মধ্যের বিভব প্রভেদ যেটি ১ নিউটন প্রতি কুলম্ব এর একটি বৈদ্যুতিক ক্ষেত্র তৈরি করে। উপরন্তু, এটি দুটি পয়েন্টের মধ্যে বিভব প্রভেদ যা ১ জুলের শক্তি প্রতি কুলম্ব এর আধান প্রদান করবে যা এটির মধ্য দিয়ে যায়। এটি এসআই বেস ইউনিটগুলির (মি, কেজি, এস এবং এ পদে প্রকাশ করা যেতে পারে।
এটি আম্পিয়ার টাইম ওহম s (বর্তমান সময় প্রতিরোধের, ও‍’মের সূত্র, ওয়াটস প্রতি আম্পিয়ার (ক্ষমতা প্রীতি একক বিদ্যতে, জুলের সূত্র) হিসাবে প্রকাশ করা যেতে পারে, বা জুলস প্রতি কুলম্ব (শক্তি প্রতি একক আধান ), যা ইলেক্ট্রনভোল্ট প্রতি প্রাথমিক আধান এর সমতুল্য: (ক্ষমতা প্রতি একক বিদ্যতে, জুলের সূত্র) হিসাবে প্রকাশ করা যেতে পারে, বা জুলস প্রতি কুলম্ব (শক্তি প্রতি একক আধান ), যা ইলেক্ট্রনভোল্ট প্রতি প্রাথমিক আধান এর সমতুল্য:
১৯৯০ খ্রীস্টাব্দ হতে আন্তর্জাতিকভাবে ভোল্টকে সংজ্ঞায়িত করা হয় জোসেফসন ক্রিয়ার মাধ্যমে।
বিভিন্ন পরিচিত উৎসে ব্যবহৃত ভোল্টের উদাহরণ হল:
গ্যালভানিক ক্রিয়া সংক্রান্ত ব্যাপারে লুইজি গ্যালভানি'র সাথে মতপার্থক্যের কারণে আলেসান্দ্রো ভোল্টা ১৮০০ খ্রীস্টাব্দে আধুনিক ব্যাটারীর প্রাচীন সংস্করণ ভোল্টার স্তুপ তৈরি করেন। ভোল্টা আবিষ্কার করেন যে, বিদ্যুৎ উৎপাদনের জন্য সবচেয়ে কার্যকর ধাতু জোড় হচ্ছে দস্তা ও রূপা। ১৮৮০ এর দশকে আন্তর্জাতিক বৈদ্যুতিক সম্মেলন (বর্তমানে আন্তর্জাতিক ইলেক্ট্রো-টেকনিকাল কমিশন - IEC) বৈদ্যুতিক বিভবের (শক্তির) একক হিসাবে ভোল্টকে অনুমোদন করে।
এমিল ভন বেহরিং
এমিল ভন বেহরিং(মার্চ ১৫, ১৮৫৪ – মার্চ ৩১, ১৯১৭) নোবেল পুরস্কার বিজয়ী জার্মান জীব বিজ্ঞানী। তিনি জার্মানির মারবার্গের অধিবাসি ছিলেন। সিরাম থেরাপি () আবিষ্কারের জন্য ১৯০১ সালে নোবেল পুরস্কার লাভ করেণ। চিকিৎসাবিজ্ঞানে তিনিই প্রথম নোবেল পুরস্কার পান।
রোনাল্ড রস
স্যার রোনাল্ড রস (মে ১৩, ১৮৫৭ – সেপ্টেম্বর ১৬, ১৯৩২) একজন স্কটিশ চিকিৎসক ছিলেন।
১৮৫৭ সালে কুমায়ুনের আলমোড়াতে, যা বর্তমানে ভারতের উত্তরাখণ্ড রাজ্যে অবস্থিত।ম্যালেরিয়া নিয়ে তার গবেষণার জন্য ১৯০২ সালে তিনি নোবেল পুরস্কার পান। তিনিই প্রথম দেখান কি করে ম্যালেরিয়া ছড়ায়। তাঁর ভারতীয় সহ-গবেষক পাণিহাটি-নিবাসী ডাক্তার কিশোরীমোহন বন্দ্যোপাধ্যায়কে এই কর্মের জন্য ব্রিটেনের সম্রাট এডোয়ার্ড স্বর্ণপদকে ভূষিত করেন ।
১৯৩২ সালে।
নিলস্‌ রাইবার্গ ফিনসেন
নীলস্‌ রাইবার্গ ফিনসেন ১৯০৩ সালে চিকিৎবিজ্ঞানী নোবেল পুরস্কার লাভ করেণ। 
১৮৬০ সালে ফ্যারো দ্বীপে
১৯০৪ সালে
কার্ল লান্ডষ্টাইনার
কার্ল লান্ডষ্টাইনার () একজন অস্ট্রীয় জীববিজ্ঞানী ও চিকিৎসক। তিনি আমেরিকার বিখ্যাত রকাফেলার ইনস্টিটিউটে () গবেষণা করতেন। 
১৮৬৮ সালে।
১৯০০ সালে তিনি প্রধান ব্লাড গ্রুপসমূহ আবিষ্কার করেন ।
১৯৩০ সালে রক্তের গ্রুপ আবিস্কার করার জন্য চিকিৎসাশাস্ত্রে নোবেল পুরস্কার লাভ করেণ। 
১৯৪৩ সালে
বাষ্পীয় ইঞ্জিন
বাষ্পচালিত ইঞ্জিনকে বাষ্পীয় ইঞ্জিন বলা হয়। সুদৃঢ় আবদ্ধ স্থানে জলীয় বাষ্প তৈরি করে তার চাপ ব্যবহারের সাহায্যে বাষ্পীয় ইঞ্জিন চালানো হয়। যে স্থান বা আধারে বাষ্পীভবন করা হয় তাকে "বয়লার" বলে। জলীয় বাষ্প তৈরি করার জন্য জ্বালানি হিসেবে সাধারণত কয়লা, কাঠ, তেল ব্যবহৃত হয়। বাষ্পীয় ইঞ্জিনের উদ্ভাবক ছিলেন একজন স্কটিশ। নাম জেমস ওয়াট। বাষ্পীয় ইঞ্জিন উদ্ভাবনের কারণে তিনি অমর হয়ে আছেন।
রবার্ট কখ
রবার্ট কচ(ডিসেম্বর ১১, ১৮৪৩ - মে ২৭, ১৯১০) নোবেল পুরস্কার বিজয়ী জার্মান জীব বিজ্ঞানী। তাকে আধুনিক ব্যাক্টেরিওলজির () অন্যতম প্রতিষ্ঠাতা বলা হয়।
ডিসেম্বর ১১, ১৮৪৩
মে ২৭, ১৯১০
আগ্নেয়গিরি
আগ্নেয়গিরি হলো বিশেষ ধরনের পাহাড় যার ভেতর দিয়ে ভূ-অভ্যান্তরের উত্তপ্ত ও গলিত পাথর, ছাই এবং গ্যাস বেরিয়ে আসতে পারে। এটি একটি ভৌগোলিক প্রক্রিয়া। কোনো কোনো ফাটল বা ছিদ্রপথ দিয়ে ভূগর্ভস্থ গরম বাতাস, জলীয় বাষ্প, গলিত শিলা, কাদা, ছাই, গ্যাস প্রবল বেগে বেরিয়ে আসে। নির্গত এই সকল পদার্থ ভূপৃষ্ঠের শীতল বায়ুর সংস্পর্শে এসে দ্রুত ঠান্ডা হয়ে কঠিন আকার ধারণ করে যার কিছুটা ফাটলের চারপাশে এসে ধীরে ধীরে জমা হয়ে মোচাকৃতি পর্বতের লাভ করে। তখন একে আগ্নেয়গিরি বলে। আগ্নেয়গিরি থেকে ভূগর্ভস্থ পদার্থের নির্গমনকে বলা হয় "অগ্ন্যুৎপাত"। আগ্নেয়গিরির বহিঃস্থ যে মুখ বা নির্গমনপথ দিয়ে অগ্ন্যুৎপাত ঘটে, তাকে জ্বালামুখ বলে।
বর্তমানে পৃথিবীতে প্রায় অর্ধ সহস্র সক্রিয় বা জীবন্ত আগ্নেয়গিরি আছে। যেসমস্ত আগ্নেয়গিরি থেকে অগ্ন্যুৎপাতের কোনও সম্ভাবনা নেই, তাদেরকে মৃত বা নির্বাপিত আগ্নেয়গিরি বলে। এছাড়াও বর্তমানে সক্রিয় নয়, কিন্তু ভবিষ্যতে অগ্ন্যুদ্গী‌রণ করতে পারে, এমন আগ্নেয়গিরিকে সুপ্ত আগ্নেয়গিরি বলে।
ভূত্বকে ফাটল দেখা দিলে, ভূত্বকের কোনও দুর্বল ছিদ্রপথ থাকলে, কিংবা ভূগর্ভের তরল শিলা ও চাপ বৃদ্ধি পেলে অগ্ন্যুৎপাত হতে পারে। অগ্ন্যুৎপাতের কারণে আকাশে ছাই ও বায়বীয় পদার্থের মেঘ তৈরি হতে পারে। আগ্নেয়গিরি ভূমি বা পাহাড়ি অঞ্চল ছাড়াও সমুদ্রের মাঝেও সৃষ্টি হতে পারে। ভূ অভ্যনতরে সঞ্চিত তরল শিলাকে বলে ম্যাগমা, আর যে তরল শিলা ভূ পৃষ্ঠের বাইরে বেরিয়ে আসে তাকে বলে লাভা।
অ্যালেকজান্ডার ফ্লেমিং
স্যার আলেকজান্ডার ফ্লেমিং FRS FRSE FRCS ছিলেন একজন স্কটিশ ডাক্তার, জীববিজ্ঞানী, ফার্মাকোলজিস্ট এবং উদ্ভিদবিজ্ঞানী। ১৯২৩ সালে তাঁর সর্বপ্রথম আবিষ্কার এনজাইম লাইসোজাইম এবং বিশ্বের প্রথম এন্টিবায়োটিক পদার্থ বেনজাইলেননিসিলিন (পেনিসিলিন জি) ১৯২৪ সালে পেনিসিলিয়াম নোটামের ছাঁচে ঢোকেন, যার জন্য তিনি ১৯৪৫ সালে হোয়াড্ড ফ্লোরী ও আর্নেস্ট বরিস চেইন সহ পদার্থবিদ্যা বা মেডিসিনে নোবেল পুরস্কার লাভ করেন। । [3] [4] [5] তিনি প্রাচ্য চিকিতসা, রোগের অনাক্রম্যতা, এবং কেমোথেরাপি অনেক নিবন্ধ লিখেছেন.
ফ্লেমিং 1944 সালে তার বৈজ্ঞানিক অর্জনের জন্য নাইট্রেড ছিলেন। [6] 1999 সালে, তিনি ২0 তম শতাব্দীর 100 সর্বাধিক গুরুত্বপূর্ণ ব্যক্তিদের টাইম ম্যাগাজিনের তালিকায় নামকরণ করা হয়। 2002 সালে, তিনি 100 গ্রেট ব্রিটানস নির্ধারণের জন্য বিবিসির টেলিভিশনের নির্বাচনে মনোনীত হন, এবং ২009 সালে, তিনি কেবল রবার্ট বার্নস ও উইলিয়াম ওয়ালেসের পিছনে STV পরিচালিত একটি মতামত জরিপের মধ্যে তৃতীয় "সর্বশ্রেষ্ঠ স্কট" ভোট দেন।
আগস্ট ৬, ১৮৮১ সালে
ফ্লেমিং ১৯৫৫ সালে লন্ডনে তাঁর নিজ বাড়িতে হৃৎযন্ত্রের ক্রিয়া বন্ধ হয়ে মারা যান এবং তাকে সেন্ট পলস্‌ ক্যাথিড্রালে সমাহিত করা হয়।
1881 সালের 6 আগস্ট স্কটল্যান্ডের আয়ারশায়ারের দারভেলের কাছে লোভফিল্ড ফার্মে জন্মগ্রহণ করেন আলেকজান্ডার। তিনি দ্বিতীয় স্বামী কৃষক হিউ ফ্লেমিং (1816-1888) থেকে তার দ্বিতীয় বিবাহে গ্রেস স্টারলিং মর্টন (1848-19২8) থেকে তৃতীয় সন্তানের জন্ম দেন। একটি প্রতিবেশী কৃষক হিউ ফ্লেমিং তার প্রথম বিবাহ থেকে চারটি জীবিত সন্তান ছিল। তিনি তার দ্বিতীয় বিবাহের সময় 59, এবং আলেকজান্ডার সাত ছিল মারা যান। [7]
ফ্লেমিং লাউডন মুর স্কুল ও ডার্লেল স্কুলে গিয়ে লন্ডনে যাওয়ার আগে কিলারমানক একাডেমিতে দুই বছরের বৃত্তি লাভ করেন, যেখানে তিনি রয়েল পলিটেকনিক ইনস্টিটিউশনে যোগ দেন। [8] চার বছর ধরে একটি শিপিং অফিসে কাজ করার পর, বিশ বছর বয়সী ফ্লেমিং একটি চাচা, জন ফ্লেমিং থেকে কিছু টাকা উত্তরাধিকার সূত্রে পেয়েছেন। তাঁর বড় ভাই টম ইতিমধ্যেই একজন চিকিৎসক ছিলেন এবং তাঁকে পরামর্শ দিয়েছিলেন যে তিনি অবশ্যই একই কর্মজীবন অনুসরণ করবেন, এবং তাই 1903 সালে, ছোট আলেকজান্ডার প্যাডিংটন সেন্ট মেরির হসপিটাল মেডিক্যাল স্কুলে ভর্তি হন; তিনি 1906 সালে পার্থক্য নিয়ে স্কুল থেকে এমবিবিএস ডিগ্রী অর্জন করেন। [7]
ফ্লেমিং 1900 সাল থেকে স্বেচ্ছাসেবক বাহিনীর লন্ডন স্কটিশ রেজিমেন্টের একটি ব্যক্তিগত ছিলেন, [3] এবং মেডিকেল স্কুলে রাইফেল ক্লাবের সদস্য ছিলেন। ক্লাবের অধিনায়ক, ফ্লেমিংকে দলের দলকে রক্ষা করতে চেয়েছিলেন, তিনি স্ট মার্সির গবেষণা বিভাগে যোগদান করার পরামর্শ দিয়েছিলেন, যেখানে তিনি স্যার আলম্রোথ রাইটের সহকারী ব্যাকটেরিয়া বিশেষজ্ঞ, টিকা থেরাপি এবং ইমিউনোলজিতে অগ্রণী ছিলেন। 1908 সালে, তিনি ব্যাকটেরিয়াবিজ্ঞানে গোল্ড মেডেলের বি.এসসি ডিগ্রি অর্জন করেন এবং 1914 সাল পর্যন্ত সেন্ট মেরির একটি প্রভাষক হিসেবে যোগদান করেন। ফ্লেমিং রয়েল আর্মি মেডিক্যাল কর্পসের অধিনায়ক হিসেবে বিশ্বব্যাপী প্রথম বিশ্বযুদ্ধে পরিনত হন এবং ডিপঞ্চে উল্লেখ করা হয়। তিনি এবং তাঁর সহকর্মীরা ফ্রান্সের পশ্চিম ফ্রন্টের যুদ্ধক্ষেত্রের হাসপাতালগুলিতে কাজ করেছেন। 1918 সালে তিনি সেন্ট মেরি হসপিটালে ফিরে যান, যেখানে তিনি 19২8 সালে লন্ডনে ইউনিভার্সিটি অব ব্যাক্টেরিয়াজমি অফ প্রফেসর নির্বাচিত হন। 1951 সালে তিনি তিন বছর মেয়াদে এডিনবরা বিশ্ববিদ্যালয়ের রেক্টর নির্বাচিত হন। [7]
ডায়ানা, প্রিন্সেস অব ওয়েলস
লেডি ডায়ানা ফ্রান্সেস স্পেন্সার (বিবাহ পরবর্তী নাম ডায়ানা ফ্রান্সেস মাউন্টব্যাটেন-উইন্ডসর) (জন্ম জুলাই ১, ১৯৬১ - আগস্ট ৩১, ১৯৯৭) যুবরাজ চার্লসের প্রথম স্ত্রী এবং ১৯৮১ হতে ১৯৯৭ পর্যন্ত যুক্তরাজ্যের যুবরাজ্ঞী। তাঁর পুত্র রাজপুত্র উইলিয়াম ও হ্যারি, ব্রিটিশ মসনদের উত্তরাধিকারীদের তালিকায় যথাক্রমে দ্বিতীয় ও তৃতীয়।
১৯৮১ খ্রীস্টাব্দে বিবাহের পর থেকে ১৯৯৬ খ্রীস্টাব্দে বিবাহ বিচ্ছেদ পর্যন্ত তাঁকে "হার রয়াল হাইনেস দি প্রিন্সেস অফ ওয়েল্‌স" বলে সম্বোধন করা হত। এর পরে রাণী দ্বিতীয় এলিজাবেথের আদেশক্রমে তাঁকে শুধু ডায়ানা, প্রিন্সেস অফ ওয়েল্‌স বলে সম্বোধনের অনুমতি দেয়া হয়।
আন্তর্জাতিক অঙ্গনে ডায়ানার পরিচিতি ব্যাপক। তিনি দানশীলতার জন্য খ্যাত ছিলেন। কিন্তু তাঁর এই দাতব্য কার্যক্রম ঢাকা পড়ে যায় বিভিন্ন কেলেঙ্কারীর গুজবে, যার মধ্যে ছিল তাঁর বিয়ে সংক্রান্ত কাহিনী। চার্লসের সাথে ডায়ানার বিয়ে সুখে-শান্তিতে কাটেনি। নব্বুইয়ের দশকে ডায়ানার পরকীয়া প্রেমের কাহিনী সারা বিশ্বের পত্র-পত্রিকায় ছড়িয়ে পড়ে। চার্লসের বিশ্বাসঘাতকতাসহ নানা কারণে অবশেষে ১৯৯৬এ তাঁদের বিবাহ বিচ্ছেদ ঘটে।
চার্লসের সাথে ১৯৮১ খ্রীস্টাব্দে বাগদানের পর থেকে ১৯৯৭ খ্রীস্টাব্দে মৃত্যুর পূর্ব পর্যন্ত ডায়ানাকে বলা হত পৃথিবীর সবচেয়ে খ্যাতিমান মহিলা। ফ্যাশন, সৌন্দর্য, এইডস রোগ বিষয়ে সচেতনতা সৃষ্টিতে তাঁর অবদান, এবং ভূমি মাইনের বিরুদ্ধে তাঁর আন্দোলন তাঁকে বিখ্যাত করেছে। তাঁর জীবদ্দশায় ডায়ানাকে বলা হত বিশ্বের সর্বাধিক আলোকচিত্রিত নারী। অবশ্য সমালোচকদের মতে এই খ্যাতি এবং খ্যাতির জন্য প্রচেষ্টাই ডায়ানার জীবনে কাল হয়ে দাঁড়িয়েছিল।
১৯৯৭ খ্রীস্টাব্দে ফ্রান্সের প্যারিস শহরে ডায়ানা ও তাঁর তখনকার প্রেমিক দোদি ফায়েদ এক গাড়ি দুর্ঘটনায় নিহত হন।
১৯২০
১৯২০ গ্রেগরীয় বর্ষপঞ্জীর একটি অধিবর্ষ বছর যা বৃহস্পতিবার দিয়ে শুরু হয়েছে।
১৯৩০
১৯৩০ গ্রেগরীয় বর্ষপঞ্জীর একটি সাধারণ বছর যা বুধবার দিয়ে শুরু হয়েছে।
১৯৩৮
১৯৩৮ গ্রেগরীয় বর্ষপঞ্জীর একটি সাধারণ বছর যা শনিবার দিয়ে শুরু হয়েছে।
১৯৪৪
১৯৪৪ গ্রেগরীয় বর্ষপঞ্জীর একটি অধিবর্ষ যা শনিবার দিয়ে শুরু হয়েছে।
১৯৪৫
১৯৪৫ গ্রেগরীয় বর্ষপঞ্জীর একটি সাধারণ বছর যা সোমবার দিয়ে শুরু হয়েছে।
১৯৫০
১৯৫০ গ্রেগরীয় বর্ষপঞ্জীর একটি সাধারণ বছর যা রবিবার দিয়ে শুরু হয়েছে।
১৯৫৫
১৯৫৫ গ্রেগরীয় বর্ষপঞ্জীর একটি সাধারণ বছর যা শনিবার দিয়ে শুরু হয়েছে।
পয়লা জানুয়ারি ১৯৫৫ আনন্দ মার্গ সংঘঠনের প্রাথিস্থা
এপ্রিল ১৮ –আলবার্ট আইনস্টাইন মৃত্যুবরণ করেন।
১৯৬২
১৯৬২ গ্রেগরীয় বর্ষপঞ্জীর একটি সাধারণ বছর যা সোমবার দিয়ে শুরু হয়েছে।
১৯৬৬
১৯৬৬ গ্রেগরীয় বর্ষপঞ্জীর একটি সাধারণ বছর যা শনিবার দিয়ে শুরু হয়েছে।
০৪ অক্টোবর : বাসুতোল্যান্ড লেসেথো নামে স্বাধীনতা লাভ করে।
১৮ নভেম্বর: চট্টগ্রাম বিশ্ববিদ্যালয় উদ্বোধন করা হয়।
১৯৫৪
১৯৫৪ গ্রেগরীয় বর্ষপঞ্জীর একটি সাধারণ বছর যা শুক্রবার দিয়ে শুরু হয়েছে।
জীবনানন্দ দাশ
১৯৫৬
১৯৫৬ গ্রেগরীয় বর্ষপঞ্জীর একটি অধিবর্ষ যা রবিবার দিয়ে শুরু হয়েছে।
১৯৬৭
১৯৬৭ গ্রেগরীয় বর্ষপঞ্জীর একটি সাধারণ বছর যা রবিবার দিয়ে শুরু হয়েছে।
১৯৬৫
১৯৬৫ গ্রেগরীয় বর্ষপঞ্জীর একটি সাধারণ বছর যা শুক্রবার দিয়ে শুরু হয়েছে।
বাংলাদেশে (তৎকালীন পূর্ব পাকিস্তান) মির্জাপুর ক্যাডেট কলেজ প্রতিষ্ঠা
"প্রচণ্ড বৈদ্যুতিক ছুতার" কবিতা রচনার জন্য হাংরি আন্দোলন মামলায় মলয় রায়চৌধুরীর সাজা ২০০ টাকা জরিমানা অনাদায়ে একমাসের কারাদণ্ড ।
১৯৭৪
১৯৭৪ গ্রেগরীয় বর্ষপঞ্জীর একটি সাধারণ বছর যা মঙ্গলবার দিয়ে শুরু হয়েছে।
১৯৬৯
১৯৬৯ গ্রেগরীয় বর্ষপঞ্জীর একটি সাধারণ বছর যা বুধবার দিয়ে শুরু হয়েছে।
১৯৯০
১৯৯০ গ্রেগরীয় বর্ষপঞ্জীর একটি সাধারণ বছর যা সোমবার দিয়ে শুরু হয়েছে।
২০০৩
২০০৩ গ্রেগরীয় বর্ষপঞ্জীর একটি সাধারণ বছর যা বুধবার দিয়ে শুরু হয়েছে।১ ফেব্রুয়ারি ২০০৩ খ্রীস্টাব্দঃ মার্কিন যুক্তরাষ্ট্রের মহাকাশযান কলম্বিয়া টেক্সাসের কাছে অবতরণের সময় ভেঙে টুকরো টুকরো হয়ে যায় এবং সাত জন নভোচারীর সবাই নিহত হয়।
জাপানের ওসাকায় অনুষ্ঠিত ২০০৩ বিশ্ব জুডো চ্যাম্পিয়নশিপ ছিল বিশ্ব জুডো চ্যাম্পিয়নশিপের ২৩শ আয়োজন। এই প্রতিযোগিতা অনুষ্ঠিত হয় ২০০৩ সালে ১১ই সেপ্টেম্বর থেকে ১৪ই সেপ্টেম্বরের মধ্যে।
ব্যারি জে. মার্শাল
ব্যারি জেমস মার্শাল(জন্ম সেপ্টেম্বর ৩০ ১৯৫১) নোবেল বিজয়ী অস্ট্রিলীয় চিকিত্সাবিজ্ঞানী। হেলিকোব্যাক্টর পাইলোরি ব্যাক্টেরিয়াই যে পাকস্থলীয় প্রদাহ ঘটায় এই তত্বকে সঠিক প্রমাণ করার জন্যে তিনি সর্বসমক্ষে একপাত্র হেলিকোব্যাক্টর পাইলোরি ব্যাক্টেরিয়া পান করেন।
১৯৫১ সালে।
বিজ্ঞানী মার্শাল ওয়েস্টার্ন অস্ট্রেলিয়া বিশ্ববিদ্যালয়ের হেলিকোব্যাক্টর পাইলোরি গবেষণাগারে গবেষণারত আছেন।
পেপ্‌টিক আলসার ও পাকস্থলীয় প্রদাহে হেলিকোব্যাক্টর পাইলোরি () নামক ব্যাক্টেরিয়ার ভূমিকা আবিস্কারের জন্য ২০০৫ সালে নোবেল পুরস্কার লাভ করেন।
ফ্র্যাঙ্ক ম্যাকফারলেন বার্নেট
স্যার ফ্র্যাঙ্ক ম্যাকফারলেন বার্নেট (সেপ্টেম্বর ৩, ১৮৯৯ অস্ট্রেলিয়া- আগস্ট ৩১, ১৯৮৫) ১৯৬০ সালে ইমিউনোলজিক্যাল টলারেন্স () বিষয়ে তার গবেষণা কর্মের জন্য চিকিৎসাশাস্ত্রে নোবেল পুরস্কার লাভ করেণ।
স্যার ফ্রাঙ্ক ম্যাকফারলেন বার্ণেট এর জীবনী
পিটার মিডাওয়ার
পিটার মিডাওয়ার (ফেব্রুয়ারি ২৮, ১৯১৫ - অক্টোবর ২, ১৯৮৭ ) ১৯৬০ সালে ইমিউনোলজিক্যাল টলারেন্স () বিষয়ে তার গবেষণা কর্মের জন্য নোবেল পুরস্কার লাভ করেন।
ফেব্রুয়ারি ২৮, ১৯১৫ সালে রিও ডি জেনেরিওতে জন্মগ্রহণ করেন।
১৯৮৭ সালে।
অপরাধ ও শাস্তি (উপন্যাস)
অপরাধ ও শাস্তি () ফিওদর দস্তয়েভস্কি কর্তৃক রুশ ভাষায় রচিত ১৮৬৬ সালে প্রকাশিত উপন্যাস। এর ইংরেজি অনুবাদ "ক্রাইম অ্যান্ড পানিশমেন্ট"। উপন্যাসটি সাহিত্য পত্রিকা "দ্য রাশিয়ান মেসেঞ্জার"-এ ১৯৬৬ সালের ১২ কিস্তিতে প্রকাশিত হয়। ১৯৬৭ সালের তা একত্রে প্রকাশিত হয়। এটা দস্তয়েভস্কির সাইবেরিয়ায় নির্বাসন থেকে ১০ বছর পরে ফিরে এসে তার দ্বিতীয় দীর্ঘ উপন্যাস এবং তার পরিণত বয়সের প্রথম রচনা।
"অপরাধ ও শাস্তি" উপন্যাসে সেন্ট পিটার্সবার্গের একজন দরিদ্র প্রাক্তন আইনের শিক্ষার্থী রদিও রাস্কল্‌নিকভের মানসিক ক্লেশ ও নৈতিক দুটানা ফুটে ওঠেছে, যে অর্থের জন্য একজন বিবেকবোধশূন্য মহাজনকে খুন করার পরিকল্পনা করে।গারনেটের অনুবাদ ১৯১৪ সালে প্রকাশিত হওয়ার পর প্রায় ৮০ বছর ধরে একচ্ছত্রভাবে তা ঠিকে ছিল। ১৯৯০-এর দশকে ম্যাকডাফ এবং পেভিয়ার ও ভলখনস্কির অনুবাদ এর প্রতিদ্বন্দ্বী হয়ে ওঠে।সমালোচনা
অনলাইন টেক্সট
মানচিত্র
পর্যালোচনা
গ্রেট এক্সপেকটেশানস
গ্রেট এক্সপেকটেশানস "()" বিখ্যাত ইংরেজ ঔপন্যাসিক চার্লস ডিকেন্সের লেখা উপন্যাস। এটি তার তের তম উপন্যাস। ডেভিড কপারফিল্ড উপন্যাসের পর এটি দ্বিতীয় উপন্যাস যেখানে ডিকেন্স উত্তম পুরুষে উপন্যাস বর্ননা করেছেন। এই উপন্যাসটি ভিক্টোরিয়ান সাহিত্য যুগের একটি ক্লাসিক উপন্যাস। উপন্যাসটি প্রথম ১ ডিসেম্বর ১৮৬০ সালে সাপ্তাহিকভাবে পত্রিকায় প্রকাশিত হওয়া শুরু করে যা ১৮৬১ সালের আগস্ট মাস পর্যন্ত চলে।
উইকিপ্রজাতি
উইকিপ্রজাতি উইকিমিডিয়া ফাউন্ডেশনের একটি উন্মুক্ত প্রকল্প। এটি যেকেউ সম্পাদনা করতে পারে। এটি একটি প্রজাতির একটি উন্মুক্ত ডাইরেক্টরি।
আঙ্কল টমস্‌ কেবিন
আঙ্কল টমস্‌ কেবিন (ইংরেজি: Uncle Tom's Cabin) হ্যারিয়েট বিচার স্টো লিখিত কালজয়ী উপন্যাস। ধারাবাহিকভাবে পত্রিকায় ছাপা হওয়ার পর ১৮৫২ সালের ২০শে মার্চ এই উপন্যাসটি বই আকারে প্রকাশিত হয়। এই বইয়ের মূল উপজীব্য বিষয় হচ্ছে তৎকালীন আমেরিকার দাসপ্রথা।
কানেক্টিকাটে জন্ম নেওয়া হার্টফোর্ড ফিমেল সেমিনারির শিক্ষক ও একজন সক্রিয় দাসপ্রথা বিরোধী স্টোর উপন্যাসটিতে দীর্ঘকাল থেকে নিপীড়িত কৃষ্ণাঙ্গ দাস আঙ্কল টমকে কেন্দ্র করে গল্পের অন্যান্য চরিত্রগুলো বিকশিত হয়েছে। এই অনুভূতিসম্পন্ন উপন্যাসটি দাসপ্রথার বাস্তবতার চিত্র তুলে ধরে।
এ টেল অব টু সিটিজ
এ টেল অব টু সিটিজ (A Tale of Two Cities) ইংরেজ ঔপন্যাসিক চার্লস ডিকেন্সের লেখা একটি উপন্যাস। ফরাসি বিপ্লবের পটভূমিকায় রচিত এই উপন্যাসে নাম ভূমিকায় লন্ডন ও প্যারিস শহরকে চিত্রায়িত করা হয়েছে। এছাড়াও উপন্যাসটিতে ফরাসি বিপ্লব শুরুর সময়ে ফ্রান্সের চাষিদের দুর্দশার কথা, বিপ্লবের প্রথম বছরগুলোয় বিপ্লবীদের নিষ্ঠুরতা এবং একই সময়ে লন্ডনের জীবনের সঙ্গে নানা পার্থক্যের কথা তুলে ধরা হয়। মূলত এ সময় কিছু মানুষের জীবনকেই এ উপন্যাসের মাধ্যমে তুলে ধরা হয়েছে। অনেকে বলে থাকেন, উপন্যাসটিতে চার্লস ডিকেন্সের ব্যক্তিগত জীবনের কিছু ঘটনার প্রতিচ্ছবি রয়েছে। ৪৫ অধ্যায়ের এ উপন্যাসটি ১৮৫৯ সালের এপ্রিল থেকে শুরু হয়ে ৩১ সপ্তাহ ধরে প্রকাশিত হয়। অতি জনপ্রিয় এই উপন্যাসের কাহিনীকে ভিত্তি করে এ পর্যন্ত তৈরি হয়েছে সিনেমা। বহুবার এটি প্রচারিত হয়েছে রেডিওতে এবং টেলিভিশনে। বানানো হয়েছে অনেক নাটক। এমনকি ১৯৫৭ সালে মঞ্চনাটক হিসেবেও উপন্যাসটির কাহিনী পরিবেশিত হয়েছিল। এ পর্যন্ত ‘এ টেল অব টু সিটিজ’ বিক্রি হয়েছে দুইশ’ মিলিয়নেরও বেশি কপি। সারা পৃথিবীতে অনুবাদ হয়েছে পঞ্চাশেরও বেশি ভাষায়।
ফরাসি বিপ্লবের পূর্ববর্তী সময়ের এবং ফরাসি বিপ্লব চলাকালীন লন্ডন এবং প্যারিসের পটভূমিতে এই উপন্যাসের রচনা ।কাহিনীর শুরুতে দেখা যায় যে Jerry Cruncher নামক এক বার্তাবাহক , টেলসন ব্যাংকের ম্যানেজার Mr. Jarvis Lorry কে একটি বার্তা এনে দেন , যার উত্তর হিসাবে লরিসাহেব বলেন,"Recalled to life."
উনি এই বার্তাটি পাঠান Alexandre Manette নামক একজন ফ্রেঞ্চ চিকিৎসকের উদ্দেশ্যে , যিনি ১৮ বছর ধরে বাস্তিল দুর্গে বন্দী দশায় থাকার পর অবশেষে মুক্তিলাভ করেন ।
জারভিস লরির সাথে দেখা হয় ডাক্তার ম্যানেটের কন্যার Lucie Manette , যে এতকাল তার বাবাকে মৃত বলে ধরে এসেছিল। লরিসাহেব লুসিকে নিয়ে ফ্রান্সে যান তাকে তার বাবার সাথে দেখা করাতে । 
সেখানে গিয়ে লুসিকে প্রথমে চিনতে না পারলেও পরে ডাক্তার ম্যানেট তার স্ত্রীর মুখের সাথে লুসির মুখের মিল খুঁজে পেয়ে তাকে নিজের কন্যা বলে চিনতে পারেন । এতকাল ডাক্তার ম্যানেটের জীবন অতিবাহিত হয়েছিল জুতো বানিয়ে , যে কাজটি তিনি জেলে থাকতে শিখেছিলেন ।
দ্য কাউন্ট অব মন্টি ক্রিস্টো
ল্য কোঁত দ্য মন্তে-ক্রিস্তো "( , )" দ্য কাউন্ট অব মন্টি ক্রিস্টো) আলেক্সাঁদ্র্ দ্যুমা রচিত একটি রোমান্টিক এবং রোমাঞ্চকর উপন্যাস। ফরাসি উপন্যাস। এটি ১৮৪৪ সাল থেকে ১৮৪৫ সাল পর্যন্ত ধারাবাহিকভাবে ১৮ খন্ডে প্রকাশিত হয়।আলেক্সাঁদ্র্ দ্যুমার লেখা অন্য উপন্যাস থ্রি মাস্কেটিয়ার্স সপ্তদশ শতকের ক্রয়োদশ লুইকে নিয়ে লেখা হলেও "দ্য কাউন্ট অব মন্টি ক্রিস্টো" সম্রাট নেপোলিয়নের ও তার পরবর্তী সময়কার ফ্রান্স ও ইতালির পটভূমিতে বর্ণিত এক দুর্দান্ত কাহিনী।
দ্যা কাউন্ট অফ মন্টেক্রিস্টো এর নায়ক এদমন্দ দান্তে ফারাও নামক এক জাহাজে সেকেন্ড মেট হিসেব কাজ করে। জাহাজের ক্যাপ্টেন মৃত্যুর আগমুহুর্তে তাকে সম্রাট নেপোলিয়নের একটি চিঠি প্যারীতে পৌছানোর দায়িত্ব দেন। জাহাজের মেট দ্যাংলার এর সাথে শত্রুতার কারণে সে তার বিয়ের দিনে পুলিশের হাতে গ্রেফতার হয়। পুলিশ কমিশনারের বাবা ছিলেন এই চিঠির প্রাপক। তাকে বাচাতে পুলিশ কমিশনার দান্তেকে শ্যাতুদফ নামক ভয়ংকর কারাগারে প্রেরণ করে যেখান থেকে কেউই জীবিত বের হয়ে আসতে পারেনা। কারাগারে তার ফারিয়া নামের এক পাদরীর সাথে দেখা হয় যে কারাগারের অভ্যন্তরেই নানাধরণের বই পড়ে এবং বিজ্ঞান চর্চা করে থাকে। তার কাছ থেকে দান্তে লুকানো একটি ধনভান্ডারের ম্যাপও পায়। ঘটনাচক্রে ফারিয়া মারা যায় এবং তার লাশ সেজে দান্তে জেলখানার বাইরে চলে আসে। ধনভান্ডার উদ্ধার করে দান্তে নতুন পরিচয়ে তার পিতৃপুরুষের শহরে ফিরে আসে। এসময় সে দেখতে পায় তার শত্রুরা অনেক উচু পদে আসীন হয়ে বসেছে। সে বিভিন্ন কৌশলে তাদেরকে তাদের পাপের শাস্তি দেয়।বাংলাদেশে সেবা প্রকাশনী পেপারব্যাকে বইটির অনুবাদ প্রকাশ করেছে। বইটি বাংলাদেশেও পাঠক জনপ্রিয়তা লাভ করে।
এমিলের গোয়েন্দা দল
এমিলের গোয়েন্দা দল (Emil and the Detectives) জার্মান লেখক এরিখ কেস্টনার রচিত কিশোর উপন্যাস। বইটি ১৯২৯ সালে প্রকাশিত হয়। বইটির নাম জার্মান ভাষায় "এমিল উন্ড ডি ডেটেক্টিভে" ("Emil und die Detektive")। বাংলাদেশে এই বই অবলম্বনে "এমিলের গোয়েন্দা বাহিনী" নামে শিশুতোষ চলচ্চিত্র নির্মিত হয়।